cyanic-selkie/wikianc huggingface dataset:
ആരൽ
ശുദ്ധജലാശയങ്ങളിലൂടെ യാത്ര തുടങ്ങുന്ന ഈൽക്കുഞ്ഞുങ്ങൾ എൽവേഴ്സ് (elvers) എന്നാണ് അറിയപ്പെടുന്നത്. അരുവികളിലൂടെയുള്ള പ്രയാണം തുടരുമ്പോൾ എൽവേഴ്സിന് നിറം വന്നുതുടങ്ങുന്നു. ഈൽക്കുഞ്ഞുങ്ങളുടെ ഈ യാത്രയിൽ അവയ്ക്ക് ചെറുതും വലുതുമായ വെള്ളച്ചാട്ടങ്ങളും ചെറു ഡാമുകളും നല്ല ഒഴുക്കുള്ള നീരുറവകളും കടന്നുപോകേണ്ടതായിട്ടുണ്ട്. ഇതിനിടയിൽ ശുദ്ധജല തടാകത്തിലുള്ള മറ്റു മത്സ്യങ്ങൾക്ക് ഇരയാകാതെ നോക്കേണ്ടതുമുണ്ട്. ശത്രുവിന്റെ സാന്നിധ്യത്തിൽ അരുവിയുടെ അടിത്തട്ടിൽ ചൂഴ്ന്നിരുന്നും കല്ലുകളുടെ ഇടയിൽ ഒളിച്ചും ഈൽക്കുഞ്ഞുങ്ങൾ രക്ഷനേടാറുണ്ട്. വളർച്ച പ്രാപിക്കുന്തോറും ഈൽക്കുഞ്ഞുങ്ങൾക്ക് നിറംവച്ചുതുടങ്ങും.
ശുദ്ധജലത്തിലെ ഷഡ്പദങ്ങൾ, ഞണ്ടുകൾ, ചെറുമത്സ്യങ്ങൾ തുടങ്ങിയവയെ ഭക്ഷിച്ച് ഇവ ശുദ്ധജല തടാകങ്ങളിൽ വളർച്ച പൂർത്തിയാക്കുന്നു. പൂർണവളർച്ചയെത്തുന്നതിന് ഇവ പത്ത് വർഷക്കാലം ശുദ്ധജല തടാകങ്ങളിൽ വസിക്കുന്നു എന്നാണ് കരുതുന്നത്. എന്തായാലും അഞ്ച് വർഷത്തിലേറെ സമയം അനിവാര്യമാണെന്നതിന് തെളിവുണ്ട്. പൂർണവളർച്ചയെത്തുമ്പോൾ തലയ്ക്ക് നീളം വർധിക്കുന്നതായും ശരീരത്തിൽ കൊഴുപ്പിന്റെ അളവ് കൂടുന്നതായും പഠനങ്ങൾ തെളിയിക്കുന്നു. 85 സെ. മീ. നീളവും ഏകദേശം പത്തു കിലോഗ്രാമിലധികം ഭാരവും പൂർണവളർച്ചയെത്തിയ ഈൽ മത്സ്യത്തിന് ഉണ്ടാവും. അപ്പോൾ ഇവ തങ്ങളുടെ ജന്മസ്ഥലവും പ്രജനനസ്ഥലവും ആയ സർഗാസോ കടലിലേക്കുള്ള യാത്രയ്ക്ക് തയ്യാറായിക്കഴിഞ്ഞിരിക്കും. ശുദ്ധജല തടാകങ്ങളിൽനിന്ന് അരുവികളിലേക്കും നദികളിലേക്കും നദീമുഖംവഴി സമുദ്രത്തിലേക്കും പ്രവേശിക്കുന്ന പ്രായപൂർത്തിയായ ഈലുകൾ എല്ലാംതന്നെ പടിഞ്ഞാറേ അത് ലാന്റിക് സമുദ്രം ലക്ഷ്യമാക്കി നീന്തിത്തുടങ്ങുന്നു. സർഗാസോ കടലിൽ എത്തിച്ചേരുന്ന ഇവ ഇണചേരുകയും മുട്ടയിടുകയും ചെയ്യുന്നു. മുട്ടയിട്ടശേഷം മരണമടയുകയാണു പതിവ്.
പുറത്തേക്കുള്ള കണികൾ
വർഗ്ഗം:മത്സ്യങ്ങൾ
മണി ഭവൻ
മുംബൈയിൽ ഗാംദേവി എന്ന സ്ഥലത്ത്, ലാബർനം റോഡിൽ സ്ഥിതി ചെയ്യുന്ന ഒരു ഇരുനിലക്കെട്ടിടമാണ് മണി ഭവൻ. 1917 മുതൽ 1934 വരെ മഹാത്മാഗാന്ധിയുടെ മുംബൈയിലെ ആസ്ഥാനമായിരുന്നു ഈ ഭവനം. ഗാന്ധിജിയുടെ സുഹൃത്തായിരുന്ന രേവാശങ്കർ ജഗ്ജീവൻ ഝാവേരിയുടെ വീടായിരുന്നു ഇത്. 1955 മുതൽ ഇതൊരു ഗാന്ധിസ്മാരകമായി പ്രവർത്തിക്കുന്നു.
പുറത്തേക്കുള്ള കണ്ണികൾ
വർഗ്ഗം:മഹാത്മാ ഗാന്ധി വർഗ്ഗം:മുംബൈയിലെ മ്യൂസിയങ്ങൾ
കുത്ബുദ്ദീൻ അൻസാരി (നാടകം)
ഗുജറാത്ത് കലാപത്തിൽ പ്രാണരക്ഷയ്ക്കു കേഴുന്ന യുവാവിന്റെ കഥ പറയുന്ന നാടകമാണ് കുത്ബുദ്ദീൻ അൻസാരി. കുത്ബുദ്ദീൻ അൻസാരിയായി വേഷമിടുന്നത് കുത്ബുദ്ദീനുമായി രൂപസാദൃശ്യമുള്ള കേരള കൗമുദി സീനിയർ ഫോട്ടോഗ്രാഫർ ജിതേഷ് ദാമോദറാണ്. തിരുവനന്തപുരത്ത് സൂര്യ ഫെസ്റ്റിവലിൽ ഈ നാടകം ഏറെ ശ്രദ്ധനേടിയിരുന്നു. ഗുജറാത്ത് കലാപ സമയത്ത് കലാപകാരികളുടെ കരുണയിൽ ജീവിതം തിരിച്ചുകിട്ടിയ കുത്ബുദ്ദീന് പിന്നീടുണ്ടാകുന്ന അനുഭവങ്ങളും ആത്മസംഘർഷങ്ങളുമാണ് നാടകത്തിലുള്ളത്. വേൾഡ് പ്രസ് ഫോട്ടോഗ്രഫി അവാർഡ് ലഭിച്ചിട്ടുള്ള ആർക്കോ ദത്ത ഗുജറാത്ത് കലാപത്തിനുശേഷം എടുത്ത അഹമ്മദാബാദിലെ കുത്ബുദ്ദീൻ അൻസാരിയുടെ ചിത്രമാണ് ഈ നാടകത്തിന്റെ മുഖ്യ പ്രചോദനം. കലാപകാരികളിൽനിന്ന് രക്ഷപ്പെട്ട് ബംഗാളിൽ അഭയംതേടിയ അൻസാരിയുടെ കലാപകാലത്തെ മാനസിക സംഘർഷങ്ങൾ അനാവരണംചെയ്യുകയാണ് "കുത്ബുദ്ദീൻ അൻസാരി" എന്ന ഏകപാത്ര നാടകം. . സംവിധാനം ഗോപി കുറ്റിക്കോൽ. കലാസംവിധാനം നേമം പുഷ്പരാജ്.
വിവാദം
നാടകം ഗുജറാത്ത് മുഖ്യമന്ത്രി നരേന്ദ്രമോഡിയെ കരിവാരിത്തേക്കുന്നതാണെന്നാരോപിച്ച് ബി.ജെ.പി.-ഹിന്ദു ഐക്യവേദി പ്രവർത്തകർ നാടകത്തിനെതിരെ ഭീഷണി മുഴക്കിയതിനെ തുടർന്ന് അവതരണം ഉപേക്ഷിച്ചു.
അവലംബം
വർഗ്ഗം:മലയാളനാടകങ്ങൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:മലയാളനാടകകൃതികൾ
ദേശീയപാത 66 (ഇന്ത്യ)
ഇന്ത്യയുടെ തെക്കേയറ്റത്തുള്ള കന്യാകുമാരി മുതൽ മഹാരാഷ്ട്രയിലെ പൻവേൽ വരെയുള്ള ദേശീയപാതയാണ് ദേശീയപാത 66 (മുൻപ് ദേശീയപാത 17;ഒപ്പം ദേശീയപാത 47-ന്റെ കുറച്ചുഭാഗവും). പശ്ചിമഘട്ടത്തിനു സമാന്തരമായി കൊങ്കൺ കടലോരത്തുകൂടി പോകുന്ന ഈ പാത കന്യാകുമാരി, നാഗർകോവിൽ, പദ്മനാഭപുരം, വിളവങ്കോട് വഴി പാറശാലയിൽ വച്ച് കേരളത്തിലേക്ക് പ്രവേശിക്കുന്നു. കേരളത്തിൻറെ പടിഞ്ഞാറൻ തീരത്തുകൂടി കടന്നുപോകുന്ന പാത പിന്നീട് മഞ്ചേശ്വരം വഴി കർണ്ണാടകയിലേക്ക് കടക്കുന്നു. കേ രളത്തിലാണ് ഈ ദേശീയപാതയ്ക്ക് ഏറ്റവും ദൈർഘ്യമുള്ളത്. പിന്നീട് മംഗലാപുരം, ഉഡുപ്പി, മർഗ്ഗാവ്, സംഗമേശ്വര്‍, വഴി മുംബൈയ്ക്ക് അടുത്തുള്ള പൻവേൽ വരെ പോകുന്നു.
മഹാരാഷ്ട്രയിൽ ഈ പാത മുംബൈ-ഗോവ ഹൈവേ എന്നാണ് അറിയപ്പെടുന്നത്. 1622 കിലോമീറ്റർ (1008 മൈൽ) നീളമുള്ള ഈ ദേശീയ പാത നീളം കൊണ്ട് ഇന്ത്യയിലെ ഒമ്പതാമത്തെ വലിയ ദേശീയപാതയാണ്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ദേശീയപാതകൾ വർഗ്ഗം:ഇന്ത്യയിലെ ദേശീയപാതകൾ
മൂവാറ്റുപ്പുഴ വിദ്യാഭ്യാസ ജില്ലയിലെ വിദ്യാലയങ്ങൾ
മൂവാറ്റുപ്പുഴ വിദ്യാഭ്യാസ ജില്ലയിലെ ഹൈസ്കൂളുകൾ
ഓപ്പൺഷോട്ട് വീഡിയോ എഡിറ്റർ
അമേരിക്കക്കാരനായ ജോനാഥൻ തോമസ് രൂപകൽപ്പന ചെയ്ത ഏറ്റവും ലളിതമായ വീഡിയോ എഡിറ്റിംഗ് സ്വതന്ത്ര സോഫ്റ്റ്​വെയറാണ് ഓപ്പൺഷോട്ട് വീഡിയോ എഡിറ്റർ.പൈതൺ,ജി.ടി.കെ എന്നിവ ഉപയോഗിച്ച് തയ്യാറാക്കിയ ഓപ്പൺഷോട്ട് വീഡിയോ എഡിറ്റർ വളരെയധികം വീഡിയോ ഫോർമാറ്റുകളെ പിന്തുണയ്ക്കുന്നു.
മൂവാറ്റുപ്പുഴ വിദ്യാഭ്യാസ ജില്ലയിലെ വിദ്യാലയങ്ങൾ
References
വർഗ്ഗം:എറണാകുളം ജില്ലയിലെ കലാലയങ്ങൾ വർഗ്ഗം:കേരളത്തിലെ വിദ്യാലയങ്ങൾ
ഓപ്പൺഷോട്ട് വീഡിയോ എഡിറ്റർ
പിന്തുണയ്ക്കുന്നവ
ഓപ്പൺഷോട്ട് വീഡിയോ എഡിറ്റർ പിന്തുണയ്ക്കുന്ന വീഡിയോ ഫോർമ്മാറ്റുകളും കോഡെക്കുകളും
പുറത്തേക്കുള്ള കണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ
കാട്പാടി
കാട്പാടി (തമിഴ് : காட்பாடி) എന്നത് തമിഴ്നാട്ടിലെ വെല്ലൂർ നഗരത്തിനടുത്തുള്ള ഒരു സ്ഥലമാണ്. ദക്ഷിണേന്ത്യൻ റെയിൽവേയുടെ പ്രധാന സ്റ്റേഷൻ ഇവിടെയാണ് സ്ഥിതി ചെയ്യുന്നത്. കാട്പാടി ജംഗ്ഷൻ റെയിൽവേ സ്റ്റേഷൻ എന്നാണ് ഇത് അറിയപെടുന്നത്. ഇവിടെ നിന്നാണ് ചെന്നൈ, ബംഗളുരു, തിരുപ്പതി, ഹൈദരാബാദ് എന്നിവിടങ്ങളിലേക്ക് ട്രെയിനുകൾ തിരിഞ്ഞു പോകുക. ഇവിടെ നിന്ന് ചെന്നൈയിലേക്ക് ഏകദേശം 140 കിലോമീറ്റർ ദൂരം മാത്രമേയുള്ളൂ. ദിവസവും 500ൽ പരം ട്രെയിനുകളാണ് ഈ വഴി പോകുന്നത്.
വർഗ്ഗം:തമിഴ്‌നാട്ടിലെ ജില്ലകൾ
വെളളാപ്പ്
കാസർഗോഡ് ജില്ലയിലെ ഹോസ്ദുർഗ്ഗ് താലൂക്കിലെ ഒരു ചെറു ഗ്രാമമാണ് വെള്ളാപ്പ്. തൃക്കരിപ്പൂർ ഗ്രാമ പഞ്ചായത്തിനു കീഴിലാണ് ഈ സ്ഥലം.
സ്ഥാനം
തൃക്കരിപ്പൂർ ടൗണിൽ നിന്നും ഏകദേശം ഒന്നര കിലോമീറ്റർ ദൂരെയായാണ് സ്ഥിതി ചെയ്യുന്നത്. വിനോദ സഞ്ചാര കേന്ദ്രമായ ഇടയിലക്കാടിനു സമീപമായുള്ള പുഴയോര പ്രദേശമാണ്.
ഗതാഗതം
തൃക്കരിപ്പൂർ ടൗണിൽ നിന്നും റോഡ് മാർഗ്ഗം എത്തിച്ചേരാം. പയ്യന്നൂർ - പടന്ന - ചെറുവത്തൂർ റോഡിലായതിനാൽ പയ്യന്നൂരിൽ നിന്നും ചെറുവത്തൂരിൽ നിന്നും ബസ്സ് മാർഗ്ഗവും ഇവിടെയെത്താം. ഏറ്റവും അടുത്ത റെയിൽവേ സ്റ്റേഷൻ തൃക്കരിപ്പൂർ ആണ്.
ആകർഷണീയത
മനോഹരമായ പുഴയോരം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കാട്ടുതുളസി
സുമുഖം എന്ന സംസ്കൃത നാമത്തിലും Shrubby Basil, African Basil തുടങ്ങിയ ആംഗലേയ നാമങ്ങളിലും അറിയുന്ന കാട്ടുതുളസിയുടെ ശാസ്ത്രനാമം ഓസ്സിമം ഗ്രാറ്റിസ്സിമം (Ocimum gratissimum) എന്നാണ്. അനിച്ചിൽ, രാജിക എന്നീ പേരുകളും ആയുർവ്വേദാചാര്യന്മാർ ഉപയോഗിച്ചിരുന്നു.
അവലംബം
വർഗ്ഗം:ഔഷധസസ്യങ്ങൾ വർഗ്ഗം:ലാമിയേസി വർഗ്ഗം:മഡഗാസ്കറിലെ സസ്യജാലങ്ങൾ വർഗ്ഗം:ഏഷ്യയിലെ സസ്യജാലം വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ആഫ്രിക്കയിലെ സസ്യജാലം
അജ്മീർ
രാജസ്ഥാനിലെ അജ്മീർ ജില്ലയിലെ ഒരു പട്ടണമാണ്‌ അജ്മീർ (Ajmer) (ഹിന്ദി: अजमेर). എല്ലാ വശവും പർ‌വതങ്ങളാൽ ചുറ്റപ്പെട്ട അജ്മീർ ഒരു മനോഹരമായ നഗരമാണ്‌. ആരവല്ലി മലനിരകളാണ്‌ അജ്മീരിനെ ചുറ്റി നിലകൊള്ളുന്നത്. പൃഥ്വിരാജ് ചൗഹാൻ ഭരിച്ചിരുന്ന കാലത്തെ പേരായ അജയമേരു എന്നും അജ്മീർ അറിയപ്പെടുന്നു. 2001-ലെ കനേഷുമാരി അടിസ്ഥാനമാക്കി നഗരത്തിലെ ജനസംഖ്യ അഞ്ചു ലക്ഷത്തോളമാണ്‌. ബ്രിട്ടീഷ് ഇന്ത്യയിൽ അജ്മീർ-മേർ‌വാഡ പ്രവിശ്യയുടെ ഭാഗമായിരുന്നു ഈ നഗരം. ഇന്ത്യ സ്വതന്ത്രമായതിനു ശേഷം 1956 നവംബർ ഒന്നിന്‌ രാജസ്ഥാന്റെ ഭാഗമാകുന്നതുവരെ പ്രത്യേക സംസ്ഥാനമായിരുന്നു.
ചരിത്രം
പന്ത്രണ്ടാം നൂടാണ്ടിലെ ചൗഹാൻ രാജാക്കന്മാരുടെ തലസ്ഥാനമായിരുന്നു അജ്മീർ. മുഗളരുടെ കാലത്ത് സുബാ ആസ്ഥാനമായിരുന്നു. മതസൗഹാർദ്ധത്തിന്റെ ഒരു ഉത്തമോദാഹരണമാണ്‌ അജ്മീർ. പന്ത്രണാം നൂറ്റാണ്ടിൽ സൂഫി സന്യാസിയായിരുന്ന ഖാജ മുഇനുദ്ദീൻ ചിഷ്തി അജ്മീരിൽ താമസമാക്കി. വിവിധ മതസ്ഥർ ഇദ്ദേഹത്തിൽ ആകൃഷ്ടരായി സന്ദർശിച്ചിരുന്നു.
അജ്മീരിനടൂത്തുള്ള പുഷ്കർ എന്ന തടാകം പുരാതനകാലം മുതൽക്കേ ഒരു തീർത്ഥാടനകേന്ദ്രമാണ്‌.
ഭാഷ
അജ്മീരിയാണ് ഇവിടെ പ്രധാനമായും സംസാരിക്കുന്ന ഭാഷ.
അവലംബം
വർഗ്ഗം:രാജസ്ഥാനിലെ പട്ടണങ്ങൾ
ഗാരി കാസ്പറോവ്
ഒരു റഷ്യൻ ചെസ്സ് ഗ്രാൻഡ് മാസ്റ്ററും, മുൻ ലോക ചെസ്സ് ചാമ്പ്യനും, രാഷ്ട്രീയ പ്രവർത്തകനും, എഴുത്തുകാരനുമാണ്‌ ഗാരി കാസ്പറോവ് (Га́рри Ки́мович Каспа́ров, ; ഏപ്രിൽ 13 1963). പഴയ സോവിയറ്റ് യൂണിയനിലെ അസർബൈജാനിൽ ബാകുവിലാണ് കാസ്പറോവ് ജനിച്ചത്. ലോകത്തെ എക്കാലത്തെയും ഏറ്റവും മികച്ച ചെസ്സ് കളിക്കാരിലൊരാളായി ഇദ്ദേഹത്തെ കരുതുന്നവരുണ്ട്. ലോകത്തെ ഏറ്റവും പ്രായം കുറഞ്ഞ ലോക ചെസ്സ് ചാമ്പ്യനെന്ന പദവി 1985-ൽ തന്റെ 22-ആമത്തെ വയസ്സിൽ കാസ്പറോവ് നേടി. തുടർന്ന് 1993 വരെ ഫിഡെയുടെ ഔദ്യോഗിക ചാമ്പ്യൻ കാസ്പറോവായിരുന്നു. 2005 ൽ പ്രൊഫഷണൽ ചെസ്സിൽ നിന്നു വിരമിച്ച കാസ്പറോവ് എഴുത്തിലും, രാഷ്ട്രീയത്തിലും സജീവമായി.
ഫിഡെയുമായി തെറ്റിപ്പിരിയുന്നു
1986 ന്റെ തുടക്കത്തിൽ കാസ്പറോവ് ഗ്രാൻഡ് മാസ്റ്റേഴ്സ് അസ്സോസ്സിയേഷൻ(GMA) രൂപീകരിച്ചത് ഫിഡെയുടെ അപ്രീതിയ്ക്കു പാത്രമായി. സമാന്തരമായി ടൂർണമെന്റുകൾ സംഘടിപ്പിക്കുന്നതിനും, മത്സരങ്ങൾക്കു നേതൃത്വം നൽകുന്നതിനും ഈ സംഘടനയ്ക്കു കഴിഞ്ഞു. അധികം താമസിയാതെ തന്നെ കാസ്പറോവിനെയും, ബ്രിട്ടീഷ് ഗ്രാൻഡ് മാസ്റ്റർ നീജൽ ഷോർട്ടിനെയും ഫിഡെയിൽ നിന്നു പുറത്താക്കുകയും ചെയ്തു. തന്റെ സജീവമായ കരിയറിൽ ഡീപ് ബ്ലു   (1996),ഡീപ് തോട്ട്(1989)എന്ന കമ്പ്യൂട്ടറുകളുമായുള്ള മത്സരങ്ങളിലും പങ്കെടുത്തു.
പുറമെ നിന്നുള്ള കണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഏപ്രിൽ 13-ന് ജനിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ വർഗ്ഗം:ലോക ചെസ്സ് ചാമ്പ്യന്മാർ വർഗ്ഗം:അപൂർണ്ണ ജീവചരിത്രങ്ങൾ
ഫിലിപ്പിയർക്ക് എഴുതിയ ലേഖനം
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പതിനൊന്നാമത്തെ പുസ്തകമാണ് ഫിലിപ്പിയർക്ക് എഴുതിയ ലേഖനം. "ഫിലിപ്പിയർ" എന്ന ചുരുക്കപ്പേരിലും ഇതറിയപ്പെടുന്നു. തർശീശിലെ പൗലോസ്, കിഴക്കൻ മാസിദോനിയയിൽ ഫിലിപ്പിയിലെ ക്രിസ്തീയ സഭയ്ക്ക് എഴുതിയതാണിത് എന്ന കാര്യത്തിൽ ബൈബിൾ പണ്ഡിതന്മാർക്കിടയിൽ വ്യാപകമായ സമ്മതിയുണ്ട്. ഇതിന്റെ രചനാകാലം ക്രി.വ. 62-നടുത്താണെന്ന് കരുതപ്പെടുന്നു.
കർതൃത്ത്വം
ഈ ലേഖനം പൗലോസിന്റെ രചനയാണെന്ന കാര്യത്തിൽ ബൈബിൾ പണ്ഡിതന്മാർക്കിടയിൽ എക്കാലത്തും അഭിപ്രയൈക്യം ഉണ്ടായിരുന്നു. യൂറോപ്പിലെ ആദ്യത്തെ ക്രിസ്തീയ സഭകളിലൊന്നായ ഫിലിപ്പിയിലെ സഭയ്ക്കായി എഴുതപ്പെതാണിത്. സഭാംഗങ്ങൾക്ക് പൗലോസിനോടും അദ്ദേഹത്തിന് അവരോടും പ്രത്യേകമായ മമത ഉണ്ടായിരുന്നു. ഫിലിപ്പിയരുടെ മഹാമനസ്കതയെ പൗലോസ് ലേഖനത്തിൽ പ്രത്യേകം അനുസ്മരിക്കുന്നു(4:15-16). താൻ സുവിശേഷം പ്രഘോഷിച്ച സഭകളിൽ ഈയൊരു സഭയുടെ ഔദാര്യം മാത്രമേ പൗലോസ് സ്വീകരിക്കുകയും ഏറ്റുപറയുകയും ചെയ്യുന്നുള്ളു. മാസിദോനിയ പ്രദേശത്തെ സഭകളുടെ പ്രത്യേകതയായിരുന്നു ഇതെന്നു കോറിന്തോസുകാർക്ക് എഴുതിയ രണ്ടാം ലേഖനം 8-9 അദ്ധ്യായങ്ങളെ ആധാരമാക്കി എച്ച്. സി. ജി. മൗൾ ചൂണ്ടിക്കാട്ടിയിട്ടുണ്ട്. മാസിഡോണിയയിൽ നിന്ന് ക്രിസ്തുമതത്തിലേക്ക് ആദ്യം പരിവർത്തിതരായവരിൽ എല്ലാ വിഭാഗക്കാരും ഉൾപ്പെട്ടിരുന്നെങ്കിലും (അപ്പസ്തോല നടപടികൾ16), പൊതുവായി പറഞ്ഞാൽ അവിടത്തെ ക്രിസ്ത്യാനികൾ ദരിദ്രരായിരുന്നുവെന്നും (2 കോറിന്ത്യർ 8:2) അവരുടെ ദാരിദ്ര്യം പൗലോസിനും അദ്ദേഹത്തിന്റ് പ്രേഷിതദൗത്യത്തിനും അവർ കൈതുറന്നു നൽകിയ സഹായത്തെ കൂടുതൽ അകർഷമാക്കുന്നുവെന്നും അദ്ദേഹം പറയുന്നു.
ചരിത്രപശ്ചാത്തലം
റോമിൽ തടവുകാരനായിരുന്ന പൗലൊസിനടുത്തേയ്ക്ക് അദ്ദേത്തിന്റെ ആവശ്യങ്ങൾക്കു വേണ്ട സംഭാവനയുമായി ഫിലിപ്പിയർ തങ്ങളിൽ ഒരുവനായ എപ്പാഫ്രോഡീറ്റസ് എന്ന ആളെ അയച്ചിരുന്നു. മടക്കത്തിൽ അയാൾ വഴി പൗലോസ് കൊടുത്തയച്ചതാണ് ഈ കത്ത്. വിലപ്പെട്ട ഈ സന്ദേശവുമായി എപ്പഫ്രോഡീറ്റസ് സ്വദേശത്തേക്കു മടങ്ങി. ഈ സന്ദേശത്തിന്റെ മൂല്യത്തെക്കുറിച്ച് പൗരസ്ത്യ ബൈബിൾ നിഘണ്ടു ഇപ്രകാരം പറയുന്നു:-
ക്രിസ്തുശാസ്ത്രം
ഫിലിപ്പിയർക്കുള്ള ലേഖനം ഏറെ പഠനങ്ങൾക്കു വിഷയമായിട്ടുണ്ട്. ഈ ലേഖനത്തിന്റെ രണ്ടാം അദ്ധ്യായത്തിലെ ശൂന്യതാഗീതത്തിലാണ് (Kenosis Passage) ദൈവവിജ്ഞാനീയത്തിലെ ക്രിസ്തുശാസ്ത്രം എന്ന ശാഖയുടെ തുടക്കം എന്ന് റാൽഫ് പി. മാർട്ടിൻ വാദിക്കുന്നു. ഈ അദ്ധ്യായത്തിലെ 5-6 വാക്യങ്ങളിൽ പൗലോസ് നടത്തുന്ന വിശകലനത്തെ അദ്ദേഹം പ്രത്യേകം പരാമർശിക്കുന്നു. ഫിലിപ്പിയർക്കെഴുതിയ ലേഖനം മൂന്നാം അദ്ധ്യായം പത്താം വാക്യത്തിലാണ് ക്രിസ്തുജ്ഞാനവിശകലനത്തിന്റെ (Analysis of the "Knowledge of Christ") തുടക്കം എന്നു വെറോനിക്ക കൊപ്പേർസ്കിയും അഭിപ്രായപ്പെടുന്നു.
ക്രിസ്തുജ്ഞാനത്തിന്റെ അടിസ്ഥാനത്തിലുള്ള സ്നേഹത്തിനു വേണ്ടിയാണ് ലേഖകന്റെ ആമുഖപ്രാർത്ഥനയെങ്കിൽ(1:9) എല്ല്ലാ അറിവിനേയും അതിശയിക്കുന്ന ദൈവത്തിന്റെ സമാധാനത്തിനു വേണ്ടിയാണ് സമാപന പ്രാർത്ഥന(4:7). അങ്ങനെ സ്നേഹം, ജ്ഞാനം, ശാന്തി എന്നീ സങ്കല്പങ്ങളെ ഇത് ഏകീകരിച്ചു വികസിപ്പിക്കുന്നു.
ലേഖനം
ഫിലിപ്പിയർക്കു എഴുതിയ ലേഖനം
അവലംബം
വർഗ്ഗം:പുതിയ നിയമം വർഗ്ഗം:പൗലോസിന്റെ ലേഖനങ്ങൾ
കൻഹോപാത്ര
ഹിന്ദുമതത്തിലെ വർക്കരി വിഭാഗം ആദരിച്ചിരുന്ന പതിനഞ്ചാം നൂറ്റാണ്ടിലെ മറാത്തി കവിയിത്രിയായിരുന്നു കൻഹോപാത്ര (അഥവാ കൻഹുപാത്ര).
കൻഹോപാത്രയെക്കുറിച്ച് വളരെക്കുറച്ചേ അറിയൂ. മിക്ക പരമ്പരാഗത വിവരണങ്ങളും അനുസരിച്ച്, കാൺഹോപാത്ര ഒരു കൊട്ടാരദാസിയും നർത്തകിയും ആയിരുന്നു. ബിദാറിലെ ബാദ്‌ഷയുടെ (രാജാവിന്റെ) വെപ്പാട്ടിയായി മാറുന്നതിനുപകരം വർക്കാരികളുടെ രക്ഷാധികാരി ദേവൻ ഹിന്ദുദേവനായ വിതോബക്ക് കീഴടങ്ങാൻ തീരുമാനിച്ചു. പണ്ഡാർപൂരിലെ പണ്ഡർപൂർ വിഠോബാ ക്ഷേത്രത്തിലാണ് അവർ മരിച്ചത്. ക്ഷേത്രപരിസരത്ത് സമാധി (ശവകുടീരം) ഉള്ള ഒരേയൊരു വ്യക്തി അവർ മാത്രമാണ്.
വിതോബയോടുള്ള അവളുടെ ഭക്തിയെക്കുറിച്ചും അവളുടെ ഭക്തിയെ തന്റെ തൊഴിലുമായി സന്തുലിതമാക്കാനുള്ള അവളുടെ പോരാട്ടത്തെക്കുറിച്ചും കൻഹോപാത്ര മറാത്തി ഓവിയും അഭംഗ കവിതയും എഴുതി. തന്റെ കവിതയിൽ, വിതോബയെ തന്റെ രക്ഷകനാകാൻ പ്രേരിപ്പിക്കുകയും അവളുടെ തൊഴിലിന്റെ പിടിയിൽ നിന്ന് അവളെ മോചിപ്പിക്കുകയും ചെയ്യുന്നു. അവളുടെ മുപ്പതോളം അഭംഗങ്ങൾ കാലത്തെ അതിജീവിച്ചു കൊണ്ട് ഇന്നും ആലപിക്കുന്നു. ഒരു ഗുരു, പുരുഷ വർക്കരി സന്യാസി, അല്ലെങ്കിൽ പരമ്പര (പാരമ്പര്യം അല്ലെങ്കിൽ വംശം) എന്നിവയുടെ പിന്തുണയില്ലാതെ, തന്റെ ഭക്തിയെ മാത്രം അടിസ്ഥാനമാക്കി പുണ്യവതിയായ ഏക വനിത വർക്കരി വിശുദ്ധയാണ് അവർ.
ആദ്യകാലജീവിതം
വിഥോബയുടെ പ്രധാന ക്ഷേത്രമായ പാണ്ഡാർപൂരിനടുത്തുള്ള മംഗൽ‌വേദ പട്ടണത്തിൽ താമസിച്ചിരുന്ന ഷാമ അല്ലെങ്കിൽ ശ്യാമ എന്ന ധനികയായ വേശ്യയുടെയും കൊട്ടാരദാസിയുടെയും മകളായിരുന്നു കൻഹോപാത്ര. കൻഹോപാത്രയ്ക്ക് പുറമെ വർക്കരി വിശുദ്ധന്മാരായ ചോഖമേലയുടെയും ഡമാജിയുടെയും ജന്മസ്ഥലം കൂടിയാണ് മംഗൽ‌വേദ .കൻഹോപാത്രയുടെ പിതാവിന്റെ വ്യക്തിത്വത്തെക്കുറിച്ച് ഷാമയ്ക്ക് അനിശ്ചിതത്വമുണ്ടായിരുന്നുവെങ്കിലും അത് നഗരത്തിലെ പ്രധാനിയായ സദാശിവ മലഗുജറാണെന്ന് സംശയിച്ചു. നിരവധി വീട്ടുജോലിക്കാർ സേവിച്ച അമ്മയുടെ കൊട്ടാരവീട്ടിലാണ് കാൻഹോപാത്ര കുട്ടിക്കാലം ചെലവഴിച്ചത്. പക്ഷേ അമ്മയുടെ തൊഴിൽ കാരണം കൻഹോപാത്രയുടെ സാമൂഹിക നില വളരെ മോശമായിരുന്നു.
അമ്മയുടെ തൊഴിലിൽ ചേരുന്നതിനായി കുട്ടിക്കാലം മുതൽ തന്നെ നൃത്തത്തിലും ഗാനത്തിലും പരിശീലനം നേടി. കഴിവുള്ള നർത്തകിയും ഗായികയും ആയി. അവളുടെ സൗന്ദര്യത്തെ അപ്‌സര (സ്വർഗ്ഗീയ അപ്‌സര സ്‌ത്രീ) മേനകയുമായി താരതമ്യപ്പെടുത്തി. ​ അവളുടെ സൗന്ദര്യത്തെ ആരാധിക്കുകയും അവൾക്ക് പണവും ആഭരണങ്ങളും സമ്മാനിക്കുകയും ചെയ്യുന്ന ബാദ്‌ഷയെ (മുസ്‌ലിം രാജാവ്) കാൻഹോപാത്ര സന്ദർശിക്കണമെന്ന് ഷാമ നിർദ്ദേശിച്ചു. പക്ഷേ കൻഹോപാത്ര അത് നിരസിച്ചു. കാൻ‌ഹോപാത്രയെ വിവാഹം കഴിപ്പിക്കണമെന്ന് ഷാമ ആഗ്രഹിച്ചിരുന്നുവെന്ന് പരമ്പരാഗത കഥകൾ പറയുന്നു. എന്നാൽ തന്നേക്കാൾ സൗന്ദര്യമുള്ള ഒരാളെ വിവാഹം കഴിക്കാൻ കൻ‌ഹോപാത്ര ആഗ്രഹിച്ചു. ഒരു വേശ്യയുടെ മകൾക്ക് വിവാഹം കഴിക്കുന്നത് സാമൂഹികമായി അംഗീകരിക്കപ്പെടാത്തതിനാൽ കൻഹോപാത്രയുടെ വിവാഹം നിരോധിച്ചതായി പണ്ഡിതൻ താര ഭവാൽക്കർ പറയുന്നു.
മിക്ക വിവരണങ്ങളും കൻ‌ഹോപാത്രയെ വേശ്യയുടെ ജീവിതത്തിലേക്ക് നിർബന്ധിച്ചുവെന്ന് പറയുന്നു ചിലർ പറയുന്നത്, കൻ‌ഹോപാത്ര ഒരു വേശ്യയാകാൻ വിസമ്മതിച്ചു എന്നാണ്. അവൾ ഒരു വേശ്യയായി ജോലി ചെയ്‌തിരിക്കാമെന്ന് ചില എഴുത്തുകാർ വിശ്വസിക്കുന്നു.
ഭക്തിയുടെ പാത
കൻഹോപാത്രയുടെ അച്ഛൻ എന്ന് കരുതപ്പെടുന്ന സദാശിവ മലഗുജർ കൻഹോപാത്രയുടെ സൗന്ദര്യത്തെക്കുറിച്ച് കേട്ട് അവളുടെ നൃത്തം കാണാൻ ആഗ്രഹിച്ചുവെങ്കിലും കൻഹോപാത്ര നിരസിച്ചു. അതനുസരിച്ച് സദാശിവ കൻഹോപാത്രയെയും ഷാമയെയും ഉപദ്രവിക്കാൻ തുടങ്ങി. അദ്ദേഹം കൻഹോപാത്രയുടെ പിതാവാണെന്നും അതിനാൽ അവരെ ഒഴിവാക്കണമെന്നും ഷാമ അദ്ദേഹത്തെ ബോധ്യപ്പെടുത്താൻ ശ്രമിച്ചു. പക്ഷേ സദാശിവ അവളെ വിശ്വസിച്ചില്ല. ഉപദ്രവം തുടരുന്നതിനിടയിൽ, ഷാമയുടെ സ്വത്ത് പതുക്കെ കുറഞ്ഞു. ഒടുവിൽ ഷാമ സദാശിവയോട് ക്ഷമ ചോദിക്കുകയും കൻഹോപാത്രയെ അദ്ദേഹത്തിന് സമർപ്പിക്കുകയും ചെയ്തു. കാൺഹോപാത്ര, അവളുടെ വൃദ്ധയായ വേലക്കാരിയായ ഹൗസയുടെ സഹായത്തോടെ വീട്ടുജോലിക്കാരിയായി വേഷംമാറി പാണ്ഡാർപൂരിലേക്ക് പലായനം ചെയ്തു.
പുറത്തേക്കുള്ള കണ്ണികൾ
വർഗ്ഗം:മഹാരാഷ്ട്രയിൽ നിന്നുള്ള കലാകാരികൾ വർഗ്ഗം:ഇന്ത്യൻ കവയിത്രികൾ
സ്വ. ലേ. (വിവക്ഷകൾ)
'''സ്വ. ലേ.''' എന്ന വാക്കാൽ താഴെപ്പറയുന്ന എന്തിനേയും വിവക്ഷിക്കാം.
ജൂലൈ 21
ഗ്രിഗോറിയൻ കലണ്ടർ പ്രകാരം ജൂലൈ 21 വർഷത്തിലെ 202 (അധിവർഷത്തിൽ 203)-ാം ദിനമാണ്.
ജവാൻ ഓഫ് വെള്ളിമല
നവാഗതനായ അനൂപ് കണ്ണൻ സംവിധാനം ചെയ്ത് 2012 ഒക്ടോബർ 19-നു് പുറത്തിറങ്ങിയ മലയാളചലച്ചിത്രമാണ് ജവാൻ ഓഫ് വെള്ളിമല. മമ്മൂട്ടി, ശ്രീനിവാസൻ, മംത മോഹൻദാസ്, ആസിഫ് അലി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ജെയിംസ് ആൽബർട്ട് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. പ്ലേഹൗസ് പ്രൊഡക്ഷൻസിന്റെ ബാനറിൽ മമ്മൂട്ടി തന്നെയാണ് ഈ ചിത്രം നിർമ്മിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
തങ്കയം
കാസർഗോഡ് ജില്ലയിലെ ഹോസ്ദുർഗ്ഗ് താലൂക്കിലെ ഒരു ചെറു ഗ്രാമമാണ് തങ്കയം. തൃക്കരിപ്പൂർ ഗ്രാമ പഞ്ചായത്തിനു കീഴിലാണ് ഈ സ്ഥലം.
സ്ഥാനം
തൃക്കരിപ്പൂർ ടൗണിൽ നിന്നും ഏകദേശം ഒരു കിലോമീറ്റർ ദൂരെയായാണ് സ്ഥിതി ചെയ്യുന്നത്.
ഗതാഗതം
ചെറുവത്തൂർ ടൗണിൽ നിന്നും റോഡ് മാർഗ്ഗം എത്തിച്ചേരാം. ഏറ്റവും അടുത്ത റെയിൽവേ സ്റ്റേഷൻ തൃക്കരിപ്പൂർ ആണ്.
സ്ഥാപനങ്ങൾ/ആരാധനാലയങ്ങൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
റെബതി ത്രിപുര
{Infobox officeholder|name=റെബതി ത്രിപുര|image=|width=|caption=|birth_date=January 1, 1976|birth_place=|residence=|death_date=|death_place=|office1=Member of the India Parliament|constituency1=കിഴക്കൻ ത്രിപുര |termstart1=2019|termend1=|predecessor1=Jitendra Chaudhury|successor1=|office2=|constituency2=|termstart2=|termend2=|predecessor2=|successor2=|party=ബിജെപി|religion=|spouse=|children=2|alma_mater=ത്രിപുര സർവ്വകലാശാല|profession=Politician|website=|source=}}  റെബതി ത്രിപുര ഒരു ഇന്ത്യൻ രാഷ്ട്രീയപ്രവർത്തകനാണ്. കിഴക്കൻ ത്രിപുര യിൽനിന്ന് ഇന്ത്യൻ പാർലമെന്റിന്റെ താഴത്തെ സഭയായ ലോക്സഭയിലേക്ക് തിരഞ്ഞെടുക്കപ്പെട്ടു. 2019 ലെ ഇന്ത്യൻ പൊതുതെരഞ്ഞെടുപ്പിൽ ഭാരതീയ ജനതാ പാർട്ടി അംഗമായ അദ്ദേഹം ദേശീയ ഡെമോക്രാറ്റിക് അലയൻസ് സ്ഥാനാർത്ഥിയായി അവർ വിജയിച്ചു..
പരാമർശങ്ങൾ
വർഗ്ഗം:1976-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജനുവരി 1-ന് ജനിച്ചവർ വർഗ്ഗം:പതിനേഴാം ലോകസഭയിലെ ത്രിപുരയിൽ നിന്നുള്ള അംഗങ്ങൾ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
എൻ.പി. ചെക്കുട്ടി
കേരളത്തിലെ അറിയപ്പെടുന്ന പത്രപ്രവർത്തകനും എഴുത്തുകാരനുമാണ് എൻ പി ചെക്കുട്ടി. തേജസ് ദിനപത്രത്തിന്റെ മുഖ്യ പത്രാധിപരായിരുന്നു.
കുടുംബജീവിതം
പുതുശ്ശേരി പാറോൻ രാരുക്കുട്ടിയുടെയും തിരുമാലയുടെയും മകനായി 1958 ജൂൺ 10ന് കോഴിക്കോട് ജില്ലയിലെ ഓമശ്ശേരി പഞ്ചായത്തിലെ വെണ്ണക്കോടിൽ ജനിച്ചു. ഭാര്യ: രാജലക്ഷ്മി. മക്കൾ: അമൃത,പ്രഫുൽ
വിദ്യഭ്യാസം
എം.എൽ.പി.എസ് വെണ്ണക്കോട്, ഗവ. ഹൈസ്‌കൂൾ കൊടുവള്ളി, മലബാർ ക്രിസ്ത്യൻ കോളജ് എന്നിവിടങ്ങളിലെ പഠനത്തിനു ശേഷം കാലിക്കറ്റ് യൂനിവേഴ്‌സിറ്റി നിന്നും ഇംഗ്ലീഷിൽ ബിരുദാനന്തര ബിരുദം നേടി.
പൊതുജീവിതം
കൊടുവള്ളി ഹൈസ്‌കൂൾ സ്പീക്കറായും മലബാർ ക്രിസ്ത്യൻ കോളജ്, കാലിക്കറ്റ് യൂനിവേഴ്‌സിറ്റി യൂനിയൻ ചെയർമാനായും യൂനിയൻ എഡിറ്ററായും വിദ്യാർഥി രാഷ്ട്രീയത്തിൽ സജീവമായ ചെക്കുട്ടി എസ്.എഫ്.ഐ ജില്ലാകമ്മിറ്റിയംഗം(1975-77), സംസ്ഥാന കമ്മിറ്റിയംഗം(78-84), ഇൻസ്റ്റിറ്റിയൂട്ട് ഓഫ് കമ്മ്യൂണിക്കേഷൻ ജേണലിസം ഗവേണിങ് ബോഡി ചെയർമാൻ, കാലിക്കറ്റ് പ്രസ്‌ക്ലബ് ചെയർമാൻ(2000-02) ആയും പ്രവർത്തിച്ചിട്ടുണ്ട്.
ദേശാഭിമാനി, ഇന്ത്യൻ എക്‌സ്പ്രസ്, കൈരളി ടി.വി., മാധ്യമം എന്നീ പത്ര സ്ഥാപനങ്ങളിൽ ജോലി നോക്കിയിരുന്ന ചെക്കുട്ടി തേജസ് ദിനപത്രം തുടങ്ങിയതു മുതൽ പത്രത്തിന്റെ എക്‌സിക്യൂട്ടിവ് എഡിറ്ററായിരുന്നു. 2012 മെയ് മുതൽ തേജസ് നിറുത്തുന്നത്വരെ അതിന്റെ മുഖ്യ പ്രത്രാധിപരായി തുടർന്നു‌. ദേശാഭിമാനിയിൽ പത്രപ്രവർത്തനം തുടങ്ങിയ ചെക്കുട്ടി പാർട്ടി മൂല്യങ്ങളിൽ നിന്നു വൃതിചലിക്കുന്നു വെന്നും പ്രത്യയശാസ്ത്ര നിലപാടുകളിൽ മാറ്റം വരുത്തുന്നുവെന്നും ആരോപിച്ച് പത്രത്തോടും പാർട്ടിയോടും വിടപറഞ്ഞു.
പുരസ്‌ക്കാരങ്ങൾ
കേരള സാഹിത്യ അക്കാദമിയുടെ സി.വി കുമാർ എൻഡോവ്‌മെന്റ് അവാർഡ്, മഹാവീര ജൈൻ മെമ്മോറിയൽ അവാർഡ് തുടങ്ങിയ പുരസ്കാരങ്ങൾ നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:കേരളത്തിലെ എഴുത്തുകാർ വർഗ്ഗം:പത്രാധിപർ
വലമ്പൂർ
മലപ്പുറം ജില്ലയിൽ അങ്ങാടിപ്പുറം ഗ്രാമപഞ്ചായത്തിലെ ഒരു ഗ്രാമമാണ് വലമ്പൂർ. നിലമ്പൂർ-പെരിന്തൽമണ്ണ റൂട്ടിൽ പട്ടിക്കാട് റെയിൽ‌വേ കവലയിൽനിന്നും വലത്തോട്ട് തിരിഞ്ഞ് മഞ്ചേരി- പെരിന്തൽമണ്ണ റൂട്ടിലെ തിരൂർക്കാട് അവസാനിക്കുന്ന പാതയിൽ അവസാനിക്കുന്ന ഒരു പാതയുണ്ട്. ഈ പാതയിലെ പ്രധാന കവലയാണ് വലമ്പൂർ. വലമ്പൂർ വില്ലേജ് ആപ്പീസ് ആണ് പ്രധാന സർക്കാർ സ്ഥാപനം. എൽപി സ്കൂൾ വലമ്പൂർ ഇവിടെയുണ്ട്. വലമ്പൂർ പഴയ ജുമാമസ്ജിദ് പൌരാണികവും പ്രൌഢവുമാണ്. പ്രദേശത്തിന്റെ നല്ലൊരു ഭാഗവും ചെറിയ മലകളാൽ ചുറ്റപ്പെട്ടു കിടക്കുന്നുണ്ട്.നിലമ്പൂർ - ഷൊർണൂർ റെയിൽപ്പാത കടന്ന് പോകുന്നത് പ്രദേശത്ത് കൂടിയാണ്. അങ്ങാടിപ്പുറം പഞ്ചായത്ത് പ്രാഥമിക ആരോഗ്യ കേന്ദ്രം നിലനിൽക്കുന്നത് വലമ്പൂർ പ്രദേശത്താണ്. ആദിപരാശക്തി ക്ഷേത്രം, സെന്റ്മേരീസ് ചർച്ച് എന്നിവയും ഇവിടുത്തെ ആരാധനാലയങ്ങളാണ് .കോഴിക്കോട്-പാലക്കാട് ദേശീയ പാതയെയും സംസ്ഥാന പാതയെയും ബന്ധിപ്പിക്കുന്ന ബൈപാസ് കൂടിയാണ് വലമ്പൂർ റോഡ്.
വലമ്പൂർ പോത്തുപൂട്ട്
വലമ്പൂരിലെ പ്രധാന ഉത്സവമാണ് വലമ്പൂർ പോത്ത്പൂട്ട്. ഇത് എല്ലാവർഷവും ഇവിടെ ജനങ്ങളുടെ അഭൂതപൂർവ്വമായ ഉത്സാഹത്തോടെ നടത്തപ്പെടുന്നു, കാൽപ്പന്ത് കളിക്കും വലമ്പൂർ പേര് കേട്ട സ്ഥലമാണ്.
ഫ്രിയോൺ
ഫ്രിയോണുകൾ രസതന്ത്രപരമായി ക്ലോറോഫ്ലൂറോകാർബണുകൾ ആണ്. എങ്കിലും ഡ്യൂപോണ്ട് കമ്പനിയുടെ വ്യാപാരനാമമായ ഫ്രിയോൺ എന്ന പേരിലാണു വ്യാവസായിക ലോകത്ത് അറിയപ്പെടുന്നത്. ഫ്രിയോണുകൾ പ്രധാനമായും ശീതികരണ ഉപകരണങ്ങളിൽ (ഉദാ:റഫ്രിജറേറ്റർ) ഉപയോഗിക്കുന്നു. എഫ് -12, എഫ്-22 ഇന്നിവ ഫ്രിയോണുകൾക്ക് ഉദാഹരണമാണ്. ഓസോൺ പാളികൾക്ക് നാശമുണ്ടാക്കുന്നതിനാൽ ഇവയെ ഹരിതഗൃഹ വാതകങ്ങൾ എന്നും വിളിക്കുന്നു. അതുകൊണ്ടുതന്നെ ഇവയുടെ ഉത്പാദനവും ഉപയോഗവും ക്യോട്ടോ പ്രൊട്ടോക്കോൾ, മോണ്ട്രിയൽ പ്രൊട്ടോക്കോൾ എന്നിവ പ്രകാരം ആഗോളതലത്തിൽ ഘട്ടം ഘട്ടമായി നിയന്ത്രിച്ചിരിക്കുന്നു.
വർഗ്ഗം:രാസസം‌യുക്തങ്ങൾ വർഗ്ഗം:റിഫ്രിജെറെന്റുകൾ
ആരക്കുന്നം
എറണാകുളം ജില്ലയിലെ തൃപ്പൂണിത്തുറയിൽ നിന്ന് 12 കി.മി കിഴക്കുള്ള ഒരു ഗ്രാമമാണ് ആരക്കുന്നം. എറണാകുളം - പിറവം മൂവാറ്റുപുഴ റോഡ്‌ ഇതിലെയാണ്‌ കടന്നു പോകുന്നത്‌. എറണാകുളം പിറവം റൂട്ടിൽ മുളന്തുരുത്തി എടക്കാട്ടുവയൽ ഗ്രാമപഞ്ചായത്ത് പരിധിയിൽ ഉൾപ്പെടുന്നു.
പേരിനുപിന്നിൽ
നാലുഭാഗങ്ങളും കാടുകളാൽ ചുറ്റപെട്ടുകിടന്നിരുന്ന കുന്നിൻപ്രദേശം. നാടുവാഴികളുടയും നായട്ടുസംഘംങ്ങളുടേയും ഇഷ്ട നായാട്ടു സഗേതമായിരുന്നു .നാലുപാടും കിഴക്കാംതൂക്കായ കുന്നുകളും സമതലനിരപ്പുകളും കൊണ്ട് അനുഗൃഹീതമായ പ്രദേശം നായട്ടുകാർക്ക് വിശ്രമവും, ഉണർവും പകരുന്നതായിരുന്നു. പെരുംപടമ്പ് ,കരിന്ഗംപുള്ളി സ്വരൂപുംകളിലെ നാടുവാഴികൾ ഇവിടെ എഴുന്നെള്ളുക പതിവായിരുന്നു .നാടുവാഴിയെ എതിരേല്ക്കുവാൻ പ്രജകൾ കാട്ടുപൂക്കൾ പറിച്ചു മാലയും ചെണ്ടും ഉണ്ടാക്കി ഒരുങ്ങിനിൽക്കുമായിരുന്നു. ഒരു ദിവസം ദേശത്ത് എഴുന്നള്ളിയ രാജാവിനെ ജനങ്ങൾ ഹാരങ്ങൾ ചാർത്തി സ്വീകരിച്ചു. ഇതിനു ശേഷം കൊട്ടാരത്തിൽ മടങ്ങിഏത്തിയ രാജാവ് ഹാരങ്ങൾ രാജ്ഞിക്ക് സമ്മാനിച്ചു. സന്തോഷത്തിൽ മതിമറന്നുപോയ രാജ്ഞി ഇതുഎവിടെ നിന്ന് എന്ന് ആരായുകയുണ്ടായി. മഹാരാജാവിന്റെ അധരത്തിൽനിന്നും ഉരുത്തിരിഞ്ഞ മറുപടി ഇപ്രകാരമായിരുന്നു " റാണി അങ്ങ് കിഴക്ക് ഒരു ഹാരക്കുന്നുണ്ട് അവിടെനിന്നും നമുക്ക് ലഭിച്ചതാണിവ" മഹാരാജാവ് നർമ്മതുലിയനായ് പ്രസ്താവിച്ച ഹാരക്കുന്നു ലോപിച്ച് ഹാരക്കുന്നം എന്ന പേര് കൈവന്നു അത് പിൽക്കാലത്ത് ആരക്കുന്നംഎന്നായി.
അവലംബം
വിഭാഗം:എറണാകുളം ജില്ലയിലെ ഗ്രാമങ്ങൾ
ഉന്നം (ചലച്ചിത്രം)
ആസിഫ് അലിയെ നായകനാക്കി സിബി മലയിൽ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഉന്നം. റീമാ കല്ലിങ്കൽ, ശ്രീനിവാസൻ, ലാൽ, നെടുമുടി വേണു, ശ്വേതാ മേനോൻ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.
സ്വ. ലേ. (ചലച്ചിത്രം)
2009 ഒക്ടോബർ 29-ന് പുറത്തിറങ്ങിയ ഒരു മലയാളചലച്ചിത്രമാണ് സ്വ.ലേ. പി. സുകുമാർ ആണ് ഈ ചലച്ചിത്രം സം‌വിധാനം ചെയ്തിരിക്കുന്നത്. ദിലീപ്, ഗോപിക എന്നിവർ നായികാനായികന്മാരായി അഭിനയിച്ചിരിക്കുന്ന ഈ ചലച്ചിത്രത്തിൽ നെടുമുടി വേണു, ജഗതി ശ്രീകുമാർ, കെ.പി.എ.സി. ലളിത എന്നിവരും പ്രാധാന്യമുള്ള കഥാപാത്രങ്ങളെ അവതരിപ്പിച്ചിരിക്കുന്നു. വിവാഹത്തിനുശേഷമുള്ള ഗോപികയുടെ ആദ്യ ചിത്രം എന്ന നിലയിൽ ഈ ചിത്രം ശ്രദ്ധിക്കപ്പെട്ടിരുന്നു.
ഉന്നം (ചലച്ചിത്രം)
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
സ്വ. ലേ. (ചലച്ചിത്രം)
അവലംബം
വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
എ.കെ. പത്മനാഭൻ
ഇന്ത്യയിലെ ഒരു പ്രമുഖ ട്രേഡ് യൂണിയൻ പ്രവർത്തകനും സി.ഐ.ടി.യു അഖിലേന്ത്യാ പ്രസിഡന്റുമാണ് ആമന്ത്ര കേളോത്ത് പത്മനാഭൻ എന്ന '''എ. കെ. പത്മനാഭൻ'''. എ കെ പി എന്ന ചുരുക്കപ്പേരിൽ അറിയപ്പെടുന്നു. തലശ്ശേരി സ്വദേശിയായ ഇദ്ദേഹം ദീർഷകാലമായി തമിഴ്നാട് കേന്ദ്രീകരിച്ച് തൊഴിലാളി സംഘടനാ പ്രവർത്തനം നടത്തിവരുകയാണ്. സി.പി.ഐ(എം) പോളിറ്റ്ബ്യൂറോ അംഗമാണ്.
ജീവിതരേഖ
കണ്ണൂർ ജില്ലയിലെ പാപ്പിനിശ്ശേരി പഞ്ചായത്തിലെ വേളാപുരത്താണ് ജനിച്ചു. എസ്എസ്എൽസി പരീക്ഷയെഴുതി ഫലം വരുംമുമ്പ് 1962ൽ മദിരാശിയിലേക്ക് വണ്ടികയറി.സർ സത്യരാജ കോളേജിൽ മൂന്നാം ഗ്രൂപ്പിൽ പഠനം. പൂർത്തിയാക്കി അശോക് ലയലൻഡ് കമ്പനിയിൽ അപ്രന്റീസ് ആയി ചേർന്നു. 1968ൽ സിപിഐ എം തിരുവട്ടിയൂർ ടൗൺകമ്മിറ്റി അംഗമായി. അശോക് ലയലൻഡിലെ തൊഴിൽ പ്രശ്നങ്ങളെ തുടർന്ന് പ്രൊഡക്ഷൻ മാനേജരെ അടിച്ചെന്ന കള്ളക്കേസിൽ ജോലി നഷ്ടപ്പെട്ടതോടെ മുഴവൻസമയ പാർടി-ട്രേഡ് യൂണിയൻ പ്രവർത്തകനായി. 1973ൽ സിഐടിയു ചെന്നൈ ജില്ലാ ജോയന്റ് സെക്രട്ടറിയായ പത്മനാഭൻ 1991ൽ കേന്ദ്ര സെക്രട്ടറിയും 2010ൽ പ്രസിഡന്റുമായി.
എ.കെ.പി. നിലവിൽ വേൾഡ് ഫെഡറേഷൻ ഓഫ് ട്രേഡ് യൂണിയൻസ് വൈസ് പ്രസിഡന്റ് കൂടിയാണ്.
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:സി.ഐ.ടി.യു. നേതാക്കൾ വർഗ്ഗം:കണ്ണൂർ ജില്ലയിൽ ജനിച്ചവർ
അപ്പു ഭട്ട്
ഒരു ഗൗഡസാരസ്വത പണ്ഡിതനായിരുന്നു അപ്പു ഭട്ട്. കേരളത്തിലെ വൃക്ഷലതാദികളെ വിവരിക്കുന്ന മഹാഗ്രന്ഥപരമ്പരയായ ഹോർത്തൂസ് മലബാറിക്കൂസ് (കേരളാരാമം) നിർമ്മിക്കുന്നതിൽ ഹെൻറി അഡ്രിയാൻ വാൻ റീഡ്‌ ടോ ഡ്രാക്കെൻ‍സ്റ്റീൻ (Hendrik Adriaan Van Rheede) എന്ന ഡച്ചുകാരനെ സഹായിച്ച നാട്ടുകാരിൽ പ്രമുഖനായിരുന്നു അപ്പു ഭട്ട്. ഹെൻഡ്രിക് വാൻ റീഡ് കുറച്ചുകാലത്തേക്കു കൊച്ചിയിലെ ഡച്ചു (ലന്ത) കമ്പനിയുടെ ഗവർണർ ആയിരുന്നു. കേരളത്തിലെ സസ്യസമൃദ്ധിയിൽ ഇദ്ദേഹത്തിനുണ്ടായ ആദരവാണ് അതിനെപ്പറ്റി ഒരു ഗ്രന്ഥം രചിക്കാൻ പ്രേരിപ്പിച്ചത്. ലത്തീൻ ഭാഷയിൽ 12 വാല്യങ്ങളിലായി രചിച്ച ഹോർത്തൂസ് മലബാറിക്കസ് സസ്യവിജ്ഞാനീയത്തിന് അമൂല്യമായ സംഭാവനയാണ്. ഈ ഗ്രന്ഥരചനയ്ക്ക് സഹായിച്ച അപ്പുഭട്ട് ഉൾപ്പെടെയുള്ള കൊങ്കണപണ്ഡിതരുടെ ഒരു പ്രസ്താവന കൊങ്കണി ഭാഷയിൽ നാഗരിലിപിയിൽ ഗ്രന്ഥാരംഭത്തിൽ കൊടുത്തിട്ടുണ്ട്. നേപ്പിൾസ്കാരനായ ഫാദർ മാത്യൂസ് എന്ന കർമലിത്താമിഷനറിയും രംഗ ഭട്ട്, വിനായക ഭട്ട് , ഇട്ടി അച്യുതൻ എന്നിവരും ആ ശ്രമത്തിൽ അപ്പുഭട്ടിനോടൊപ്പം വാൻ റീഡിനെ സഹായിച്ച പണ്ഡിതന്മാരായിരുന്നു.
ബാങ്കിംഗ് അവേഴ്സ് 10 ടു 4
കെ. മധു സംവിധാനം ചെയ്ത് 2012-ൽ പുറത്തിറങ്ങിയ മലയാള കുറ്റാന്വേഷണ ചലച്ചിത്രമാണ് ബാങ്കിംഗ് അവേഴ്സ് 10 ടു 4. അനൂപ് മേനോൻ, ജിഷ്ണു രാഘവൻ, ശങ്കർ, മേഘന രാജ്, അശോകൻ, കൈലാഷ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സുമേഷ്, അമൽ എന്നിവർ ചേർന്നാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. ലിമോ ഫിലിംസിന്റെ ബാനറിൽ സ്റ്റീഫൻ പത്തിക്കലാണ് ഈ ചിത്രം നിർമ്മിച്ചിരിക്കുന്നത്. ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം രാജാമണി ഒരുക്കിയിരിക്കുന്നു.
ഓപ്പൺ സോഴ്സ് ജിയോസ്പേഷ്യൽ ഫൗണ്ടേഷൻ
സ്വതന്ത്ര ജിയോസ്പേഷ്യൽ സോഫ്റ്റ്‌വെയറുകളും സാങ്കേതികവിദ്യകളും ഉണ്ടാക്കാനും അതിനുവേണ്ട സഹായ സഹകരണങ്ങൾ നൽകാനും വേണ്ടി രൂപം കൊണ്ട സംഘടനയാണ് ഓപ്പൺ സോഴ്സ് ജിയോസ്പേഷ്യൽ ഫൗണ്ടേഷൻ, 2006 ഫെബ്രുവരിയിൽ ഈ ഫൗണ്ടേഷൻ രൂപീകരിച്ചു. ഓപ്പൺ സോഴ്സ് ജിയോസ്പേഷ്യൽ സമൂഹത്തിനു് വേണ്ട സാമ്പത്തികപരവും സംഘടനാപരവും നിയമപരവുമായ സഹായ സഹകരണങ്ങൾ ഓപ്പൺ സോഴ്സ് ജിയോസ്പേഷ്യൽ ഫൗണ്ടേഷൻ സംഭരിച്ച് കൊടുക്കുന്നു. പൊതുജനങ്ങളുടെ പ്രയോജനത്തിനു വേണ്ടി ഓപ്പൺ സോഴ്സ് ജിയോസ്പേഷ്യൽ സമൂഹത്തിലെ അംഗങ്ങൾക്ക് സോഴ്സ് കോഡുകളും ഫണ്ടും മറ്റ് ധനാഗമ മാർഗങ്ങളും സംഭാവന ചെയ്യാവുന്നതാണ്. ഫൗണ്ടേഷന്റെ പ്രൊജക്ടുകൾ സൗജന്യമായി ലഭ്യമാണ്. അത് ഓപ്പൺ സോഴ്സ് സംരംഭം സാക്ഷ്യപ്പെടുത്തിയ ഓപ്പൺ സോഴ്സ് അനുമതിപത്രം പ്രകാരം ഉപയോഗിക്കാവുന്നതാണ്.
ബാങ്കിംഗ് അവേഴ്സ് 10 ടു 4
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
ഓപ്പൺ സോഴ്സ് ജിയോസ്പേഷ്യൽ ഫൗണ്ടേഷൻ
അപ്പാച്ചെ ഫൗണ്ടേഷന്റെ നിരവധി വശങ്ങളിൽ നിന്ന് ഒഎസ്ജിയോ(OSGeo) ഗവേണൻസ് ഫൗണ്ടേഷൻ പ്രോജക്റ്റുകളിലും ഭരണത്തിലും അവരുടെ സജീവ സംഭാവനയെ അടിസ്ഥാനമാക്കി അംഗത്വ പദവിയിലേക്ക് തിരഞ്ഞെടുക്കപ്പെട്ട വ്യക്തികളുടെ അംഗത്വം ഉൾപ്പെടെ ഉൾക്കൊള്ളുന്നു.
ഓപ്പൺസ്ട്രീറ്റ്മാപ്പ് പ്രോജക്റ്റ് സൃഷ്ടിച്ചതും പരിപാലിക്കുന്നതും പോലെ ഗവൺമെന്റ് നിർമ്മിച്ച ജിയോസ്പേഷ്യൽ ഡാറ്റയിലേക്കും പൂർണ്ണമായും സൗജന്യ ജിയോഡാറ്റയിലേക്കും കൂടുതൽ ആർക്കും പ്രവേശിക്കാവുന്ന രീതിയിലാക്കുകയും, സോഫ്റ്റ്വെയർ വികസനത്തിനപ്പുറം ലക്ഷ്യങ്ങൾ ഫൗണ്ടേഷൻ പിന്തുടരുകയും, അതിനും പുറമെ വിദ്യാഭ്യാസം, പരിശീലനം എന്നിവയും നടത്തുന്നു. തന്ത്രങ്ങൾ നടപ്പിലാക്കുന്നതിനായി ഫൗണ്ടേഷനിലെ വിവിധ കമ്മിറ്റികൾ പ്രവർത്തിക്കുന്നു.
അവലംബം
വർഗ്ഗം:സ്വതന്ത്ര സോഫ്റ്റ്‌വെയർ സംഘടനകൾ
മേഡുസാ
ഫൈലം സിനിഡാരിയയിൽ പെട്ട കുടയുടെ ആകൃതിയുള്ള ജീവികളാണ് ജീവശാസ്ത്രത്തിൽ മേഡുസാ എന്ന് അറിയപെടുന്നത്. ജെല്ലിഫിഷ് അഥവാ കടൽച്ചൊറി ഈ വർഗത്തിൽ പെട്ട ജീവിയാണ്. ഇവയുടെ വായ അടിഭാഗത്താണുള്ളത്. വായ ഭാഗികമായി ഒരു പാടയാൽ അടച്ചു വെച്ചിരികും. ഈ പാട ഇവയുടെ ശരീരത്തിന്ടെ അരികുകളിൽ നിന്നും ആണ് തുടങ്ങുനത്. ഈ അരികുകളിൽ തനെ ആണ് ഇവയുടെ ടെൻറക്കിളില്ലുകൾ  ഉള്ളതും.
ആകൃതി
മേഡുസാകളുടെ ആകൃതി ഒരു കുടയുടെയോ മണിയുടെയോ പോലെ തുടങ്ങി ഒരു തളികയുടെ ആകൃതിയിൽ വരെ കാണാം, മുകൾഭാഗം കുറച്ചു തള്ളിനില്കുകയും അടിഭാഗം കുഴിഞ്ഞു ഇരിക്കുകയും ചെയുന്നതാണ് അടിസ്ഥാന ആകൃതി. ഇതിൽ മുകൾഭാഗത്തിന് എക്സ്അംബ്രെല്ല എന്നും, അടിഭാഗത്തിനെ സബ്അംബ്രെല്ല എന്നും വിളിക്കുന്നു.
ചിത്രസഞ്ചയം
വിവിധ തരം മേഡുസാകൾ ജർമൻ ജീവശാസ്ത്രജ്ഞൻ എറണ്സ്റ്റ് ഹെച്കേൽ വരച്ചത് ആണ് താഴെ.
വർഗ്ഗം:കടൽജീവികൾ
പുരുഷൻ
ലഘുചിത്രം|ഒരു പുരുഷൻ. മനുഷ്യരിലെ പ്രായപൂർത്തിയെത്തിയ ആൺ‌ജാതി പൊതുവേ പുരുഷൻ‌ എന്നറിയപ്പെടുന്നു. പ്രായപൂർത്തിയാകുന്നതിനുമുമ്പ് ഒരു പുരുഷനെ ആൺകുട്ടി എന്നാണ് വിളിക്കുന്നത്. മറ്റ് മിക്ക ആൺ സസ്തനികളെയും പോലെ ഒരു മനുഷ്യന്റെ ജീനോം സാധാരണയായി അമ്മയിൽ നിന്ന് ഒരു X ക്രോമസോമും പിതാവിൽ നിന്ന് Y ക്രോമസോമും പാരമ്പര്യമായി സ്വീകരിക്കുന്നു. Y ക്രോമസോമിലെ SRY ജീനാണ് പുരുഷ ഭ്രൂണത്തിന്റെ ലിംഗ വ്യത്യാസം നിയന്ത്രിക്കുന്നത്. പ്രായപൂർത്തിയാകുമ്പോൾ ആൻഡ്രോജൻ ഉൽപാദനത്തെ ഉത്തേജിപ്പിക്കുന്ന ഹോർമോണുകൾ ദ്വിതീയ ലൈംഗിക സ്വഭാവസവിശേഷതകളുടെ വികാസത്തിന് കാരണമാകുന്നു. അങ്ങനെ ലിംഗങ്ങൾക്കിടയിൽ വലിയ വ്യത്യാസങ്ങൾ കാണിക്കുന്നു. വലിയ പേശി, മുഖത്തെ രോമവളർച്ച, ശരീരത്തിലെ കൊഴുപ്പ് കുറഞ്ഞ ഘടന എന്നിവ ഇതിൽ ഉൾപ്പെടുന്നു. ലിംഗം, വൃഷണങ്ങൾ, ശുക്ലനാളം, പ്രോസ്റ്റേറ്റ് ഗ്രന്ഥി, എപ്പിഡിഡൈമിസ് എന്നിവയും ദ്വിതീയ ലൈംഗിക സവിശേഷതകളും ഉൾപ്പെടുന്ന പുരുഷ പ്രത്യുത്പാദന വ്യവസ്ഥയാണ് പുരുഷ ശരീരഘടനയെ സ്ത്രീ ശരീരഘടനയിൽ നിന്ന് വേർതിരിക്കുന്നത്.
സമൂഹത്തിൽ‌ പുരുഷനും സ്ത്രീക്കും തുല്യസ്ഥാനമാണു കല്പിച്ചിട്ടുള്ളതെങ്കിലും ശാരീരികപ്രത്യേകതകളാലും മറ്റും ഈ രണ്ടു വിഭാഗവും വ്യത്യാസപ്പെട്ടിരിക്കുന്നു. സ്ത്രീയെപ്പോലെ പുരുഷനും ഒരു സിസ്ജെൻഡർ വിഭാഗമാകുന്നു. അക്രമത്തിന് ഇരയായവരും കുറ്റവാളികളായും പുരുഷൻമാരുടെ പ്രാതിനിധ്യം കൂടുതലാണ്. നിർബന്ധിത പരിച്ഛേദനം പോലുള്ള ചില നിയമങ്ങൾ മതപ്രമാണങ്ങളും പുരുഷന്മാർക്ക് അനുശാസിക്കുന്നു.
ജനനം
right|thumb|114x114px|പുരുഷചിഹ്നമായി ഉപയോഗിക്കുന്ന [[റോമൻ മിത്തോളജിയിലെ മാർസിന്റെ അടയാളം]] ഓരോ ക്രോമോസോമും അതിന്റെ തനിപ്പകർ‌പ്പായ മറ്റൊരു ക്രോമോസോമിനെ നിർ‌മ്മിക്കുകയും അങ്ങനെ തന്റെ തൽ‌സ്വരൂപമായ മറ്റൊരു കോശത്തിനു ജന്മം കൊടുക്കുകയും ചെയ്യുന്ന പ്രക്രിയയാണു കോശവിഭജനം എന്നറിയപ്പെടുന്നത്. എന്നാൽ‌ ഇത്തരമൊരു പ്രക്രിയയ്‌ക്കു മുതിരാത്തവയാണ് ആൺ‌കോശങ്ങൾ‌. പുരുഷനിൽ‌നിന്നുണ്ടാവുന്ന ബീജകോശമായ സ്‌പെർ‌മാറ്റസോയയും, സ്ത്രീയുടെ അണ്ഡകോശത്തിൽ‌ നിന്നുള്ള ഓവമും(Ovum) യോജിച്ചുണ്ടാകുന്ന സൈഗോട്ടിൽ‌ നിന്നാണ് ശിശു രൂപം കൊള്ളുന്നത്. ഇതിൽ‌, സ്ത്രീയുടെ അണ്ഡകോശത്തിൽ രണ്ട് എക്സ് (xx) ക്രോമോസോമുകൾ‌ മാത്രമേ ഉണ്ടാവുകയുള്ളൂ. പുരുഷബീജകോശത്തിലാകട്ടെ ഒരു എക്സും ഒരു വൈയും (xy) ആണുണ്ടാവുക. സം‌യോഗസമയത്ത് എക്സ് അടങ്ങുന്ന സ്‌പെർ‌മാറ്റസോയയും എക്സ് അടങ്ങുന്ന ഓവമും ആണു സം‌യോജിക്കുന്നത് എങ്കിൽ‌ xx - ക്രോമോസോമുള്ള പെൺ‌കുഞ്ഞായിരിക്കും ജനിക്കുക. വൈ(y) അടങ്ങുന്ന സ്‌പെർ‌മാറ്റസോയയും എക്സ് (x) അടങ്ങുന്ന ഓവമും തമ്മിൽ‌ യോജിച്ചാൽ‌ മാത്രമേ ആൺ‌ജനനം സാധ്യമാവുകയുള്ളൂ.
പുറത്തേക്കുള്ള കണ്ണികൾ
വർഗ്ഗം:സാമൂഹികം വർഗ്ഗം:മനുഷ്യൻ വർഗ്ഗം:പുരുഷൻ
സിക്കിം (ലോകസഭാമണ്ഡലം)
സിക്കിം സംസ്ഥാനത്തിന്റെ മുഴുവൻ പ്രദേശങ്ങളും ഉൾക്കൊള്ളുന്ന ഒരു ലോക്സഭാ (ഇന്ത്യൻ പാർലമെന്റിന്റെ താഴത്തെ സഭ ) നിയോജകമണ്ഡലമാണ് സിക്കിം ലോകസഭാ നിയോജകമണ്ഡലം. സിക്കിം ക്രാന്തിമൊർച്ചയിലെ  ഇന്ദ്ര ഹാംഗ് സുബ്ബ ആണ് നിലവിലെ ലോകസഭാംഗം
1975 ൽ യൂണിയനിൽ ചേർന്ന ശേഷം 1977 ൽ നടന്ന ആദ്യ പൊതുതിരഞ്ഞെടുപ്പിൽ സിക്കിം പങ്കെടുത്തു. പാർലമെന്റിന്റെ ആദ്യ അംഗം (എം‌പി) ഇന്ത്യൻ നാഷണൽ കോൺഗ്രസിലെ ചത്ര ബഹാദൂർ ഛേത്രിയായിരുന്നു. 1980 ലെ അടുത്ത തിരഞ്ഞെടുപ്പിൽ സിക്കിം ജനത പരിഷത്ത് പാർട്ടിയിലെ പഹൽ മാൻ സുബ്ബ തിരഞ്ഞെടുക്കപ്പെട്ടു. 1984 ലെ തിരഞ്ഞെടുപ്പിൽ സ്വതന്ത്ര രാഷ്ട്രീയക്കാരനായ നർ ബഹാദൂർ ഭണ്ഡാരിയാണ് സുബ്ബയെ പരാജയപ്പെടുത്തിയത്. 1989 ലും 1991 ലും നടന്ന അടുത്ത രണ്ട് തിരഞ്ഞെടുപ്പുകളിൽ യഥാക്രമം സിക്കിം സംഗ്രം പരിഷത്ത് സ്ഥാനാർത്ഥികളായ നന്ദു താപ്പ, ദിൽ കുമാരി ഭണ്ഡാരി എന്നിവർ വിജയിച്ചു. 1996 മുതൽ സിക്കിം ഡെമോക്രാറ്റിക് ഫ്രണ്ട് പാർട്ടി അംഗമാണ് മണ്ഡലത്തെ പ്രതിനിധീകരിക്കുന്നത്. ഭീം പ്രസാദ് ദഹാൽ 1996–2004 വരെ എംപിയായിരുന്നു. 2004 ലെ തിരഞ്ഞെടുപ്പിൽ നകുൽ ദാസ് റായ് വിജയിച്ചു. 2009 മുതൽ നിയോജകമണ്ഡലത്തെ പ്രതിനിധീകരിച്ചത് പ്രേം ദാസ് റായിയാണ് ഇപ്പോഴത്തെ എംപിഇന്ദ്ര ഹാംഗ് സുബ്ബ.
പരാമർശങ്ങൾ
വർഗ്ഗം:സിക്കിമിലെ ലോകസഭാമണ്ഡലം
അവൽ മിൽക്ക്
മലബാറിൽ പലഭാഗങ്ങളിലും കാണുന്ന ഒരു പാനീയമാണ് അവൽ മിൽക്ക് അല്ലെങ്കിൽ അവിൽ മിൽക്ക്. സാധാരണ, വീടുകളിൽ ഇതുണ്ടാക്കാറില്ല. ഏകദേശം അവൽ പ്രഥമനോട് സാമ്യം തോന്നുന്ന ഈ വിഭവം ചെറുനഗരങ്ങളിലും വഴിയോരങ്ങളിലും കൂൾബാറുകളിലും വ്യാപകമായി കാണാവുന്നതാണ്. അരി ഇടിച്ചുണ്ടാക്കുന്ന കട്ടി കൂടിയ ചുവന്ന അവലാണ് ഇതിനായി ഉപയോഗിക്കുന്നത്.
ഉണ്ടാക്കേണ്ട വിധം
പഴങ്ങൾ തൊലി കളഞ്ഞ് മിക്സിയിൽ ഇട്ട് തണുത്ത പാലും (വെള്ളം വേണമെങ്കിൽ വെള്ളവും) പഞ്ചസാരയും ചേർത്ത് ഒന്നു അടിച്ചെടുക്കുക. അതിലേക്ക് ബാക്കിയുള്ള അവൽ, ഏലക്ക, മുന്തിരി ഒക്കെ ചേർത്ത് ഒന്നുകൂടി ഒന്ന് അടിച്ചെടുക്കുക. അവൽ അധികം പൊടിഞ്ഞ് പോവാത്ത രീതിയിൽ വേണം മിക്സിയിൽ അടിക്കാൻ. ചെറിയ പീടികകളിൽ പഴം ഗ്ലാസിലിട്ട് മരക്കഷണം കൊണ്ട് ഉടച്ചാണ് അവിൽ മിൽക്ക് തയ്യാറാക്കാറ്.
സ്പെഷ്യൽ അവിൽ മിൽക്ക്
പാലിനു പകരം ഐസ്ക്രീമും ചേർത്ത് ചെറിപ്പഴവും മറ്റു അലങ്കാരങ്ങളും ചെയ്ത് തയ്യാറാക്കുന്നതാണ് സ്പെഷ്യൽ അവിൽ മിൽക്ക്.
. വർഗ്ഗം:പാനീയങ്ങൾ
പാലിയം
ക്രിസ്ത്യൻ പുരോഹിതർ ഉപയോഗിക്കുന്ന തിരുവസ്ത്രമാണ് പാലിയം. ഇത് വെളുത്ത ചെമ്മരിയാടിൻറെ രോമം ഉപയോഗിച്ച് കൈകൊണ്ടു നിർമ്മിക്കുന്നതും കഴുത്തിൽ അണിയുന്നതുമായ ഉത്തരീയ രൂപത്തിലുള്ളതാണ്. ചുവപ്പു നിറത്തിലുള്ള 5 ചെറിയ കുരിശുകളും, മൂന്ന് ആണികളും ഇതിൽ തുന്നിച്ചേർത്തിരിക്കുന്നു. ഇത് ക്രിസ്തുവിൻറെ പഞ്ചക്ഷതങ്ങളെയും കുരിശു മരണത്തെയും അനുസ്മരിപ്പിക്കുന്നു. ഗ്രീക്ക്, ലത്തീൻ ഭാഷകളിൽ മാത്രം കാണുന്ന Pallium എന്ന വാക്ക് ചെറിയ തിരുവസ്ത്രം അല്ലെങ്കിൽ ഉത്തരീയം എന്നാണ് അർത്ഥമാക്കുന്നത്. യേശുവിന്റെ മാതൃകയും ഉത്തരവാദിത്തവും മെത്രാപ്പോലീത്തമാരെ മാർപ്പാപ്പ ഭരമേൽപ്പിക്കുന്നതിന്റെ സൂചകമാണ് പാലിയം ഉത്തരീയ ധാരണം. ഇത് കൗദാശികമായ ഒരു കർമ്മമല്ല. പണ്ട് കാലങ്ങളിൽ ഇത് കുർബാന മദ്ധ്യേ നടത്തിയിരുന്നു. ഇപ്പോൾ ഇത് കുർബാനയ്ക്ക് ആമുഖമായി നടത്തപ്പെടുന്നു.
വർഗ്ഗം:വസ്ത്രധാരണം വർഗ്ഗം:റോമൻ കത്തോലിക്കാ സഭ
കോർഡെലിയ ഓഫ് ബ്രിട്ടൻ
മോർമൗത്തിലെ ജിയോഫ്രി വിവരിച്ചതുപോലെ ബ്രിട്ടനിലെ ഒരു ഐതിഹാസിക രാജ്ഞിയായിരുന്നു കോർഡെലിയ രാജ്ഞി (അല്ലെങ്കിൽ കോർഡില്ല). ലെയറിന്റെ ഇളയ മകളും പ്രീ-റോമൻ ബ്രിട്ടനിലെ രണ്ടാമത്തെ ഭരണ രാജ്ഞിയുമായിരുന്നു. അവളുടെ അസ്തിത്വത്തിന് സ്വതന്ത്രവും ചരിത്രപരവുമായ തെളിവുകളൊന്നുംതന്നെയില്ല.
ഇതിഹാസം
ഗൊനെറിലിന്റെയും റീഗന്റെയും ഇളയ സഹോദരിയായ കോർഡെലിയ ലെയറിന്റെ പ്രിയപ്പെട്ട മകളായിരുന്നു. തന്റെ രാജ്യം തന്റെ പെൺമക്കൾക്കും ഭർത്താക്കന്മാർക്കും ഇടയിൽ വിഭജിക്കാൻ ലെയർ തീരുമാനിച്ചപ്പോൾ കോർഡെലിയ അദ്ദേഹത്തെ പ്രശംസിക്കാൻ വിസമ്മതിച്ചു. മറുപടിയായി, ബ്രിട്ടനിലെ ഒരു ഭൂമിയോ ഭർത്താവിന്റെ അനുഗ്രഹമോ ലെയർ നിരസിച്ചു. ഇതൊന്നും പരിഗണിക്കാതെ, ഫ്രാങ്ക്സ് രാജാവായ അഗാനിപ്പസ് അവളെ പ്രണയിച്ചു. ലെയർ വിവാഹത്തിന് അനുമതി നൽകിയെങ്കിലും സ്ത്രീധനം നിഷേധിച്ചു. അവൾ ഗൗളിലേക്ക് മാറി അവിടെ വർഷങ്ങളോളം താമസിച്ചു.
ലെയർ ബ്രിട്ടനിൽ നിന്ന് നാടുകടത്തപ്പെടുകയും തന്റെ മറ്റ് പെൺമക്കളുടെ ഭർത്താക്കന്മാർ പിടിച്ചെടുത്ത തന്റെ സിംഹാസനം പുനഃസ്ഥാപിക്കണമെന്ന് ആവശ്യപ്പെട്ട് ഗൗളിലെ കോർഡെലിയയുടെ അടുത്തേയ്ക്ക് പലായനം ചെയ്യുകയും ചെയ്തു. അവർ ഒരു സൈന്യത്തെ വളർത്തി ബ്രിട്ടനിൽ ആക്രമിച്ചു, ഭരണാധികാരികളെ പരാജയപ്പെടുത്തി ലെയറിനെ പുനഃസ്ഥാപിച്ചു. മൂന്ന് വർഷത്തിന് ശേഷം ലെയറിന്റെ മരണശേഷം, ഭർത്താവ് അഗാനിപ്പസ് മരിച്ചു. കോർഡെലിയ ബ്രിട്ടനിലേക്ക് മടങ്ങി, രാജ്ഞിയായി കിരീടമണിഞ്ഞു.
സഹോദരിമാരുടെ മക്കളായ കുനെഡാഗിയസിനും മർഗാനസിനും പ്രായ പൂർത്തിയാകുന്നതുവരെ കോർഡെലിയ അഞ്ചുവർഷം സമാധാനപരമായി ഭരിച്ചു. യഥാക്രമം കോൺ‌വാൾ‌, ആൽ‌ബാനി എന്നിവർ പ്രഭുക്കന്മാർ‌ എന്ന നിലയിൽ, ഭരിക്കാനുള്ള ശരിയായ വംശാവലി അവകാശപ്പെട്ടുകൊണ്ട് അവർ‌ ഒരു സ്ത്രീയുടെ ഭരണത്തെ പുച്ഛിച്ചു. നിരവധി സൈന്യങ്ങളിൽ വ്യക്തിപരമായി പോരാടിയ കോർഡെലിയക്കെതിരെ അവർ സൈന്യത്തെ വളർത്തി. മരുമക്കൾ അവളെ പിടികൂടി ജയിലിലടച്ചു. ദുഃഖത്തിൽ അവൾ ആത്മഹത്യ ചെയ്തു. ഹമ്പറിന്റെ തെക്കുപടിഞ്ഞാറൻ ദേശങ്ങളിൽ ബ്രിട്ടനിലെ രാജത്വത്തിൽ കുനെഡാഗിയസ് അവരുടെ പിൻഗാമിയായി. മർഗാനസ് ഹമ്പറിന്റെ വടക്കുകിഴക്കൻ പ്രദേശം ഭരിച്ചു. താമസിയാതെ അവർക്കിടയിൽ ആഭ്യന്തരയുദ്ധം ഉണ്ടായി. മർഗാനസ് പരാജയപ്പെടുകയും കൊല്ലപ്പെടുകയും ചെയ്തു.
കോർഡെലിയ കിംഗ് ലിയറിൽ
വില്യം ഷേക്സ്പിയറുടെ ദാരുണ നാടകമായ കിംഗ് ലിയറിലെ ഒരു സാങ്കൽപ്പിക കഥാപാത്രമാണ് കോർഡെലിയ. കിംഗ് ലിയറിന്റെ മൂന്ന് പെൺമക്കളിൽ ഏറ്റവും ഇളയവൾ കോർഡേലിയയായിരുന്നു.തന്റെ പ്രായമായ പിതാവ് തന്റെ രാജ്യത്തിലെ മൂന്നിലൊന്ന് സ്ഥലത്തിന് പകരമായി അവളോട് തന്റെ സ്നേഹം പ്രകടിപ്പിക്കാനുള്ള അവസരം നൽകിയ ശേഷം, അവൾ നിരസിക്കുകയും നാടകത്തിന്റെ ഭൂരിഭാഗവും നാടുകടത്തപ്പെടുകയും ചെയ്യുന്നു. കിംഗ് ലിയർ എഴുതുമ്പോൾ ഷേക്സ്പിയറിന് ആലോചിക്കാൻ ധാരാളം വസ്തുതകളുണ്ടായിരുന്നു. അച്ചടിയിലെ ഏറ്റവും പഴയ ഉറവിടം ജെഫ്രി ഓഫ് മോൺ‌മൗത്തിന്റെ, 1136- ലെ ബ്രിട്ടനിലെ രാജാക്കന്മാരുടെ ചരിത്രം ആണ്. കോർഡെലിയയുടെ ആദ്യകാല രേഖാമൂലമുള്ള രേഖയാണിത്. ഇവിടെ അവളെ കോർഡെലിയ രാജ്ഞിയായി ചിത്രീകരിച്ചിരിക്കുന്നു. ഷേക്സ്പിയറുടെ കിംഗ് ലിയറിൽ, കോർഡെലിയ ആക്റ്റ് 1, രംഗം 1 ൽ ഹ്രസ്വമായി വേദിയിൽ ചിത്രീകരിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ബ്രിട്ടീഷ് പരമ്പരാഗത ചരിത്രം
സി.എൻ. അഹ്‌മദ് മൗലവി
ഖുർആൻ മലയാളം പരിഭാഷകനും, വിദ്യാഭ്യാസ പ്രവർത്തകനും , ഇസ്‌ലാമിക വിഷയങ്ങളിൽ വിവിധ ഗ്രന്ഥങ്ങളുടെ രചയിതാവുമാണ് '''സി.എൻ. അഹ്‌മദ് മൗലവി''' (1905-1993).അദ്ദേഹത്തിന്റേത് ഖുർആൻ മലയാള പരിഭാഷകളിൽ നാലാമത്തേതായിരുന്നെങ്കിലും പ്രസിദ്ധീകരിക്കപ്പെട്ട ആദ്യത്തെ പൂർണ്ണ പരിഭാഷയായിരുന്നു. 1959 മുതൽ 1964 വരെ കേരള സാഹിത്യ അക്കാദമി അംഗമായിരുന്നു മൗലവി. 1989ൽ സാഹിത്യ അക്കാദമി ഫെലോഷിപ്പ് നൽകി ആദരിച്ചു
ജീവിതം
മലപ്പുറം ജില്ലയിലെ തിരൂർ താലൂക്കിലെ (ആദ്യ കാലത്തെ മധ്യ ഏറനാട്) വേങ്ങര പഞ്ചായത്തിലെ ചേറൂരിലാണ്‌ സി.എൻ. അഹമ്മദ് മൗലവിയുടെ ജനനം, 1905 ൽ.
മാസങ്ങൾക്കകം മലപ്പുറം ട്രെയ്നിങ്ങ് സ്കൂളിൽ റിലീജ്യസ് ഇൻസ്ട്രക്‌ടറായി ജോലി കിട്ടി 1944-ൽ ഈ ജോലിയിൽ നിന്ന് അഞ്ചു വർഷത്തേക്ക് ലീവെടുത്ത് കച്ചവടം, കൃഷി എന്നിവ നടത്തിനോക്കിയെങ്കിലും ഒന്നും വിജയിച്ചില്ല. ആ ഘട്ടത്തിലാണ്‌ കരുവാരക്കുണ്ടിൽ നിന്ന് 'അൻസാരി; മാസിക പ്രസിദ്ധീകരിക്കാൻ തുടങ്ങിയത്. 1949 ഡിസംബറിൽ ആദ്യലക്കം പുറത്തിറങ്ങി. 14 ലക്കം ഇറങ്ങിയ ശേഷം അതും നിന്നുപോയി.
അൻസാരിയിലെ ഖുർആൻ പംക്തി വലിയ ജനശ്രദ്ധ ആകർഷിച്ചിരുന്നു. പെരുമ്പാവൂരിലെ മജീദ് മരൈക്കാർ സാഹിബ് മൗലവിയെ കാണുകയും മലയാളത്തിൽ ഒരു ഖുർആൻ പരിഭാഷ തയ്യാറാക്കാൻ ആവശ്യപ്പെടുകയും ചെയ്‌തു. 1951 ൽ അതിന്‌ തുടക്കം കുറിച്ചു. വലിയ ഒരു ഗ്രന്ഥശേഖരമൊരുക്കുകയാണ്‌ ആദ്യം ചെയ്‌തത്. അറബി, ഉർദു, ഇങ്‌ഗ്ലീഷ്, പാർസി, തമിഴ് ഭാഷകളിലുള്ള 22 തഫ്‌സീറുകൾ ആ ശേഖരത്തിലുണ്ടായിരുന്നുവെന്നും അവ പരിശോധിച്ച ശേഷമാണ്‌ പരിഭാഷയ്ക്കും വ്യാഖ്യാനത്തിനും അന്തിമരൂപം നല്‌കിയിരുന്നതെന്നും മൗലവി തന്നെ രേഖപ്പെടുത്തിയിട്ടുണ്ട്. 1953 ൽ  ഖുർആനിന്റെ നാലിലൊരു ഭാഗത്തിന്റെ പരിഭാഷയും വ്യാഖ്യാനവും പുറത്തിറങ്ങി. 1961 ൽ ആ ദൌത്യം പൂർത്തീകരിച്ചു. ഈ കൃതി 1964 മുതൽ, രണ്ടു വാല്യങ്ങളിലായി എൻ.ബി.എസ് (കോട്ടയം) പ്രസിദ്ധീകരിച്ചു വരുന്നു. ഖുർആൻ പരിഭാഷാ യജ്ഞം പൂർത്തിയായതോടെ മൗലവി രോഗബാധിതനായി; ഒരു വർഷത്തിലേറെ നീണ്ട ചികിൽസ; തൃശൂരിലും പിന്നെ വെല്ലൂരിലും. 1963 ൽ രോഗം ഭേദമായി നാട്ടിൽ തിരിച്ചെത്തിയശേഷം കിഴക്കൻ ഏറനാട്ടിൽ ഒരു കലാലയം ​സ്ഥാപിക്കാനുള്ള ശ്രമത്തിൽ ഏർപ്പെട്ടു. മമ്പാട് അധികാരി അത്തൻ മോയിൻ സാഹിബ് നൽകിയ 25 ഏക്കർ സ്ഥലത്താണ് ഏറനാട് എഡ്യൂക്കേഷൻ അസോസിയേഷന്റെ കീഴിൽ മമ്പാട് കോളേജ് സ്ഥാപിച്ചത്. 1965 മുതൽ 69 വരെ നടത്തിയ ശേഷം സ്ഥാപനം എം.ഇ.എസിനെ ഏൽപ്പിച്ചു. അതാണ്‌ എം.ഇ.എസ്. മമ്പാട് കോളേജ്‌.
1959-'64 കാലത്ത് കേരള സാഹിത്യ അക്കാദമി അംഗമായിരുന്നു.
അവലംബം
വർഗ്ഗം:1905-ൽ ജനിച്ചവർ വർഗ്ഗം: 1993-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഏപ്രിൽ 27-ന് മരിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ വർഗ്ഗം:ഖുർ‌ആൻ വിവർത്തകർ വർഗ്ഗം:കേരളത്തിലെ ഇസ്ലാമിക പണ്ഡിതർ
സ്കുവ
ചെറിയ പക്ഷികൾ മുതൽ വലിപ്പം കൂടിയവ വരെ ഉൾപ്പെട്ട ഒരു തരം കടൽപക്ഷികളാണ് സ്കുവകൾ. സാധാരണയായി ചാരനിറത്തിലോ തവിട്ടുനിറത്തിലോ ആണ് ഇവ കാണപ്പെടുന്നത്. സാധാരണ ഇനം സ്കുവകൾക്ക് പുറമെ ഗ്രേറ്റ് സ്കുവ എന്നൊരു വർഗ്ഗം കൂടി ഇവരുടെ കൂട്ടത്തിലുണ്ട്. ഇവ വളരെ വലിപ്പമേറിയതും മറ്റു പക്ഷികളെ ആകർഷിക്കുന്നവയുമാണ്. ആർട്ടിക് സ്കുവ, മുൾവാലൻ സ്കുവ, ദക്ഷിണ ധ്രുവ സ്കുവ, തവിടൻ സ്കുവ, പോമറിൻ സ്കുവ, നീള വാലൻ സ്കുവ, ഭീമൻ സ്കുവ എന്നിവ പ്രധാനപ്പെട്ട സ്കുവയിനങ്ങളാണ്. ദ്വീപുകളിൽ വസിക്കാനിഷ്ടപ്പെടുന്ന ഈ പക്ഷികളാണ് സ്ക്കൂവോയ് ദ്വീപിന് ആ പേര് നേടികൊടുത്തത്.
സ്കുവകളുടെ ഏഴ് സ്പീഷീസുകൾ ചേർന്നാണ് സ്റ്റെർകോറാലിഡേ കുടുംബവും സ്റ്റെർകൊറാറിയസ് ജീനസും ഉണ്ടായിട്ടുള്ളത്. മൂന്ന് ചെറിയ സ്കുവകളെ അമേരിക്കൻ ഇഗ്ലീഷിൽ ജീഗേഴ്സ് എന്നു വിളിക്കുന്നു. ഇംഗ്ലീഷ് വാക്ക് 'സ്കുവ' ഫറോയീസ് ഭാഷയിലെ 'സ്കഗ് വുർ' എന്ന വാക്കിൽ നിന്നാണ് ഉത്ഭവിച്ചത്. 'ജീഗെർ' എന്ന വാക്ക് വന്നത് ജർമ്മൻ ഭാഷയിലെ 'ജാഗെർ' എന്ന വാക്കിൽനിന്നാണ്. 'ജാഗെർ' എന്നാൽ അർത്ഥം 'വേട്ട' എന്നാണ്. അമേരിക്ക, സ്പെയിൻ, ആഫ്രിക്ക എന്നീ സ്ഥലങ്ങളിലാണ് സ്കുവകളെ പ്രധാനമായും കണ്ടുവരുന്നത്. ഭീമൻ സ്കുവകൾ സ്പെയിനിലും ആഫ്രിക്കയിലും ശൈത്യകാലമാവുമ്പോൾ അമേരിക്കയിലേയ്ക്ക് ദേശാടനം നടത്തുന്നു. സ്കുവകളിൽ വച്ച് വലിയവയായ ഇവയുടെ നീളം 50-58 സെന്റിമീറ്റർ ആണ്. ചിറകുവിടർത്തിയാൽ 125-140 സെന്റിമീറ്റർ വരെ നീളത്തിലും കാണാം. ഏപ്രിലിൽ തുടങ്ങുന്ന പ്രജനനകാലം ജൂലൈ മാസത്തോടെ അവസാനിക്കും.
ശാരീരിക സവിശേഷതകൾ
വലിയ ഇരുണ്ട കടൽകാക്കകളാണോ എന്ന് ഒരു നിമിഷം സംശയിച്ചുപോകുന്ന തരത്തിലുള്ള ആകൃതിയാണ് ഇവയ്ക്കുള്ളത്. എന്നാൽ ചുണ്ടിന്റെ ആകൃതി കടൽകാക്കകളുടേതിൽ നിന്നും വ്യത്യസ്തമാണ്. ചുണ്ടിന്റെ അറ്റം കൊളുത്താകൃതിയിലുള്ള ഈ പക്ഷികളുടെ കൊക്കിന്റെ ചുവട്ടിൽ ഒരു നേർത്ത സവിശേഷമായ തൊലിയുണ്ട്. ചുണ്ടുപോലെ തന്നെയാണ് നഖങ്ങളുടെ അവസ്ഥയും. കൂർത്ത നഖങ്ങളുള്ള പാദങ്ങൾ ചർമ്മബന്ധിതമാണ്. മുട്ടയിടുന്ന പക്ഷികൾക്ക് മധ്യത്തിലായി രണ്ടു വാൽച്ചിറകുകളും കാണാം. കറുത്ത തൊപ്പിക്കാരായ ഇവയുടെ ചാരനിറം കലർന്ന തവിട്ടുനിറത്തിലുളള ചിറകുകളിൽ ചിലപ്പോൾ കുത്തുകളും പുള്ളികളും കണ്ടുവരുന്നു. എന്നാൽ കുഞ്ഞുങ്ങൾ തവിട്ടുനിറത്തിൽ മാത്രമാണ് കാണപ്പെടുന്നത്.
പറക്കലിനിടയിൽ പല കായികാഭ്യാസപ്രകടനങ്ങളും ഭീമൻ സ്കൂവകൾ കാഴ്ചവെയ്ക്കാറുണ്ട്. ഈ അഭ്യാസപ്രകടനങ്ങൾ അധികവും നടക്കുന്നത് മറ്റ് പക്ഷികൾ ശേഖരിച്ച ഇര തട്ടിപ്പറിക്കലിനിടയിലാണ്. ഉയരത്തിൽ വെച്ച് മറ്റുപക്ഷികളെ ആക്രമിക്കുക എന്ന തന്ത്രമാണ് ഈ അഭ്യാസപ്രകടനങ്ങൾക്ക് പിന്നിലുള്ളത്.
ഭക്ഷണരീതി
മത്സ്യങ്ങൾ കൂടാതെ ഉച്ഛിഷ്ടങ്ങൾ, മൃതശരീരങ്ങൾ എന്നിവയും ഇവ ഭക്ഷിക്കാറുണ്ട്. പ്രജനനം നടക്കാത്ത സമയങ്ങളിൽ മാത്രമാണ് ഇവ ഇങ്ങനെ ചെയ്യുന്നത്. പ്രജനനകാലത്ത് ലെമിംഗുകൾ, മറ്റു പക്ഷി മുട്ടകൾ, പക്ഷിക്കുഞ്ഞുങ്ങൾ എന്നിവയാണ് കൂടുതലും കഴിയ്ക്കുന്നത്. വലിയ കടൽകൊള്ളക്കാരാണ് ഈ പക്ഷികൾ. മറ്റു പക്ഷികളുടെ ഇര തട്ടിപ്പറിച്ച് ഭക്ഷിക്കുന്നതാണ് ഇഷ്ടവിനോദം. ഉയരത്തിൽ ഇരകൊത്തി പറന്നുപോവുന്ന പാവം പക്ഷികളുടെ പിന്നാലെ ചെന്ന് പറക്കലിന് തടസ്സമുണ്ടാക്കുന്നു. ഇര നൽകിയില്ലെങ്കിൽ ശാരീരിക പീഡനങ്ങളും അവ അനുഭവിക്കേണ്ടിവരും. ഒന്നും കിട്ടിയില്ലെങ്കിൽ മറ്റു പക്ഷികളെ കൊന്ന് തിന്ന് വിശപ്പടക്കും. ഭക്ഷണരീതി കണ്ടാൽ കടൽകൊള്ളക്കാർ എന്നു വിളിക്കുമെങ്കിലും ഈ പക്ഷികൾക്ക് മനുഷ്യരെ ഭയമാണ്.
പുറം കണ്ണികൾ
വർഗ്ഗം:ആർട്ടിക് പക്ഷികൾ വർഗ്ഗം:കടൽപക്ഷികൾ
നീലക്കൊടുവേലി
ദക്ഷിണാഫ്രിക്കയിൽ നിന്നുമെത്തിയ ഒരു അലങ്കാരച്ചെടിയാണ് നീലക്കൊടുവേലി. . 1.8 മീറ്റർ വരെ ഉയരം വയ്ക്കുന്ന, വേഗം വളരുന്ന ചെടിയാണ് നീലക്കൊടുവേലി. നല്ല വെളിച്ചവും നീർവാർച്ചയുള്ള മണൽ കലർന്ന മണ്ണുമാണ് നീലക്കൊടുവേലിയ്ക്ക് നല്ലത്. ഉദ്യാന സസ്യമായി വച്ചു പിടിപ്പിക്കാറുള്ള നീലക്കൊടുവേലിയുടെ പൂക്കൾക്ക് ഇളം നീല നിറമാണ്. വെള്ള കൊടുവേലിയുടെ ഇലകളേക്കാൾ ചെറുതാണ് ഇതിന്റെ ഇലകൾ ഇംഗ്ലീഷിൽ ഇത് Cape Leadwort എന്ന് അറിയപ്പെടുന്നു. വെള്ള ,ചെത്തി കൊടുവേലികൾക്ക് പകരമായി ഇതിന്റെ വേരും മരുന്നായി ഉപയോഗിക്കാറുണ്ട്. സീബ്രനീലി എന്ന ശലഭത്തിന്റെ ആഹാര സസ്യവും ഇതാണ്.
മറ്റു ഭാഷകളിലെ പേരുകൾ
Plumbago capensis, Blue plumbago, Cape plumbago, Cape leadwort, (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:അധിനിവേശസസ്യങ്ങൾ വർഗ്ഗം:പുഷ്പങ്ങൾ വർഗ്ഗം:ദക്ഷിണാഫ്രിക്കയിലെ സസ്യജാലം വർഗ്ഗം:വിഷസസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:ഉദ്യാന സസ്യങ്ങൾ
മനോജ് തിവാരി (ഗായകൻ)
ബീഹാറിൽ നിന്നുള്ള ഒരു പിന്നണി ഗായകനും, അഭിനേതാവും സംവിധായകനുമാണ് മനോജ് തിവാരി . ഭോജ്പുരി സിനിമയെ പുനരുദ്ധരിച്ചയാൾ എന്ന നിലയിലാണ് അദ്ദേഹം കൂടുതലായും ശ്രദ്ധിക്കപ്പെടുന്നത്. ഏകദേശം 30 ലധികം ഭോജ്പുരി സിനിമകളിൽ അദ്ദേഹം അഭിനയിച്ചിട്ടുണ്ട്. സിനിമയിൽ അദ്ദേഹം പിന്നണി ഗായകൻ എന്ന നിലയിലാണ് ആദ്യം ശ്രദ്ധിക്കപ്പെട്ടത്. പിന്നീട് അദ്ദേഹം കുടുംബചിത്രങളിലെ നായകൻ എന്ന നിലയിലും ജനഹൃദയങ്ങളിൽ പതിഷ്ഠ നേടി. ബോലെ ഷങ്കർ, ഗംഗ തുടങ്ങിയ ചിത്രങൽ അദ്ദേഹത്തിന്റെ സൂപ്പർ ഹിറ്റ് ചിത്രങ്ങളാണ്. ഇപ്പോൾ നോർത്ത് ഈസ്റ്റ് ദില്ലി (ലോകസഭാമണ്ഡലം) ത്തെ പ്രതിനിഥീകരിക്കുന്ന ലോകസഭാംഗം ആണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഗായകർ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ വർഗ്ഗം:1971-ൽ ജനിച്ചവർ വർഗ്ഗം:ഫെബ്രുവരി 1-ന് ജനിച്ചവർ വർഗ്ഗം:പതിനേഴാം ലോകസഭയിലെ ഡൽഹിയിൽ നിന്നുള്ള അംഗങ്ങൾ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
അസിം പ്രേംജി
ഇന്ത്യയിലെ ഒരു പ്രമുഖ ബിസ്സിനസ്സുകാരനും വിപ്രോ കമ്പനിയുടെ ചെയർമാനുമാണ് അസിം പ്രേംജി (અઝીમ પ્રેમજી,ಆಜಿಮ್ ಪ್ರೇಮ್‌ಜಿ), (ജനനം: ജൂലൈ 24, 1945). 1999 മുതൽ 2005 വരെ  ഫോർബ്സ്  മാഗസിൻ ഇന്ത്യയിലെ ഏറ്റവും വലിയ പണക്കാരനായി അസിം പ്രേംജിയെ പ്രഖ്യാപിച്ചിരുന്നു. .
അദ്ദേഹത്തിന്റെ മൊത്തം സമ്പാദ്യം 2006 വരെ 14.8 ബില്ല്യൺ അമേരിക്കൻ ഡോളറാണെന്ന് കണക്കാക്കപ്പെടുന്നു.
സാങ്കേതിക രംഗത്തു നൽകിയ സംഭാവനകളെ മാനിച്ച് കേന്ദ്ര സർക്കാർ 2011-ലെ പത്മവിഭൂഷൺ നൽകി ആദരിച്ചു.
പുറത്തേക്കുള്ള കണ്ണികൾ
വർഗ്ഗം:1945-ൽ ജനിച്ചവർ വർഗ്ഗം:ജൂലൈ 24-ന് ജനിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യൻ മുസ്ലീങ്ങൾ വർഗ്ഗം:ഇന്ത്യൻ ശതകോടീശ്വരർ വർഗ്ഗം:ഇന്ത്യയിലെ സോഫ്റ്റ്‌വെയർ വ്യവസായികൾ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഗുജറാത്തിൽ നിന്നുള്ള വ്യക്തികൾ വർഗ്ഗം:സംരംഭകർ വർഗ്ഗം:ഇന്ത്യൻ വ്യവസായികൾ വർഗ്ഗം:ഇന്ത്യൻ ശതകോടീശ്വരന്മാർ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:ഗുജറാത്തികൾ വർഗ്ഗം:ഇന്ത്യൻ ഇസ്മാഈലി മുസ്ലിങ്ങൾ വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വംശാവലിപഠനം
കുടുംബങ്ങളുടെ ആദിമധ്യാന്ത പഠനങ്ങളെ വംശാവലിപഠനം എന്നു പറയുന്നു. ബന്ധുക്കളുടേയും പിതാമഹന്മാരുടേയും നാമങ്ങളും വ്യക്തിവിവരങ്ങളും രേഖകളുടെ അടിസ്ഥാനത്തിൽ ശേഖരിച്ച് ശാഖികളായി സൂക്ഷിക്കുകയാണ് ഇതിൽ ചെയ്യുന്നത്.
ലോകത്തെമ്പാടും ഉള്ള ജനങ്ങൾക്കിടയിൽ പ്രചാരത്തിലുള്ള ഒരു വിനോദമാണ്‌ ജീനിയോളജി. വിവര സാങ്കേതികത ഇത്രമാത്രം പുരോഗമിക്കാതിരുന്ന പഴയ കാലങ്ങളിൽ വലിയ കുടുംബ വൃക്ഷത്തിൽ ആളുകളുടെ സ്ഥാനം ദൃശ്യവൽക്കരിക്കുക എന്നത്‌ വളരെ ശ്രമകരമായ ഒരു കാര്യമായിരുന്നു. എന്നാൽ ജീനിയോളജി എന്ന ഹോബി ആസ്വാദ്യമായി മാറ്റുവാൻ ഇന്നു ഇന്റർനെറ്റിൽ ലഭ്യമായ പല സോഫ്‌റ്റ്‌ വേറുകളുടെ സഹായത്തോടുകൂടെ സാധിക്കും.
സ്ഥാവര കാർബണിക മാലിന്യകാരികൾ
ചെറിയ അളവിലുള്ള ഉപയോഗം തന്നെ കാൻസർ, നാഡീ വ്യവസ്ഥകളുടെ തകരാറ്, പ്രതിരോധവ്യവസ്ഥയെ ബാധിക്കുന്ന രോഗങ്ങൾ, പ്രത്യുത്പാദനവുമായി ബന്ധപ്പെട്ട തകരാറുകൾ, ശിശുക്കളുടേയും കുട്ടികളുടേയും വളർച്ചയെ ദോഷകരമായി ബാധിക്കൽ തുടങ്ങിയവയ്ക്കെല്ലാം കാരണമാകുന്ന തരത്തിലുള്ള അതീവ മാരകമായ രാസപദാർത്ഥങ്ങളാണ് പോപ് എന്നറിയപ്പെടുന്ന സ്ഥാവര കാർബണിക മാലിന്യകാരികൾ(Persistent Organic Pollutants). രാസപരമോ(Chemical), ജൈവപരമോ(Biological), പ്രകാശാവശോഷണം(photolysis) വഴിയോ നശിക്കാത്തതിന്റെ ഫലമായി പ്രകൃതിയിൽ ദീർഘകാലം നിലനിൽക്കുന്നതും, ഉപയോഗിക്കുന്ന പ്രദേശത്തുനിന്നും വിവിധ മാർഗ്ഗേന വിദൂര സ്ഥലങ്ങളിൽ എത്തിച്ചേരുന്നതും(Long-range transport), മനുഷ്യനുൾപ്പെടെയുള്ള ജന്തുക്കളുടെ കലകളിൽ ജൈവസാന്ദ്രീകരണത്തിന്(bioaccumulation) വിധേയമാകുന്നതും, ഭക്ഷ്യശൃംഖലകളിൽ(Food Chains) ജൈവആവർധനം( biomagnification) സംഭവിക്കുന്നതും നമ്മുടെ ആരോഗ്യത്തിനും പ്രകൃതിക്കും ഗുരുതരമായ ദോഷഫലങ്ങൾ ഉളവാക്കുന്നതുമായ കാർബണിക സംയുക്തങ്ങളെന്ന്( Organic Compounds) ഇവയെ നിർവ്വചിക്കാം.
അവലംബം
വർഗ്ഗം:മാലിന്യകാരികൾ
മോസസ് മാബിഹിഡ സ്റ്റേഡിയം
മോസസ് മാബിഹിഡ എന്നത് സൗത്ത് ആഫ്രിക്കയിലെ ഡർബൻ നഗരത്തിലുള്ള ഒരു സ്റ്റേഡിയമാണ്. സൗത്ത് ആഫ്രിക്കൻ കമ്മ്യുണിസ്റ്റ് പാർട്ടിയുടെ മുൻ ജനറൽ സെക്രട്ടറിയായിരുന്ന മോസസ് മാബിഹിഡയുടെ പേരിലാണ് ഈ സ്റ്റേഡിയം അറിയപ്പെടുന്നത്. 2010 ഫിഫ ലോകകപ്പിന് ആഥിധേയത്വം വഹിച്ച സ്റ്റേഡിയങ്ങളിലൊന്നായിരുന്നു ഇത്. 62720 സീറ്റുകളാണ് ഈ സ്റ്റേഡിയത്തിലുള്ളത്.
വർഗ്ഗം:സ്റ്റേഡിയങ്ങൾ
കുടിവീരൻ
യുദ്ധ ദേവതയായി ആചരിക്കപ്പെടുന്ന ഒരു തെയ്യമാണു കുടിവീരൻ. പൊതുവേ വയനാട്ടു കുലവൻ, കണ്ടനാർകേളൻ തുടങ്ങിയ തെയ്യക്കോലങ്ങളുടെ കൂടെ കുടിവീരൻ തെയ്യം കെട്ടിയാടുന്നു.
പുരാവൃത്തം
ഭൂമിയിൽ ഏറ്റവും വീര്യമുള്ള തറവാട്ടിൽ ജനിച്ച വീരനാണ് കുടി വീരൻ. ആയുധാഭ്യാസത്തിൽ അഗ്രഗന്യനായ വീരൻ ശത്രുക്കൾക്ക് ഭയം വിതച്ചും നാട്ടുകാർക്ക് നന്മ വിതച്ചും ജീവിച്ചപ്പോൾ അസൂയക്കാരുടെ ഏഷണി കേട്ട് മനം കലങ്ങിയ സ്വർഗ്ഗ രാജാവ് കാലദൂതനെ ഭൂമിയിലേക്കയക്കുകയും വിധിക്ക് കീഴടങ്ങിയ വീരൻ കാലദൂതനോടോപ്പം തിരുനെല്ലി എത്തി മായത്താൻ കടവിൽ മറഞ്ഞു എന്നും അങ്ങനെ വീരൻ കുടിവീരൻ ആയി തെയ്യക്കോലമായി എന്നുമാണ് ഐതിഹ്യം.
അവലംബങ്ങൾ
വർഗ്ഗം:തെയ്യങ്ങൾ
അസ്ഥിമജ്ജ
അസ്ഥികളുടെ ഉൾഭാഗത്ത് കാണുന്ന വഴക്കമുള്ള കോശങ്ങളാണ് മജ്ജ എന്നറിയപ്പെടുന്നത്.മനുഷ്യശരീരത്തിലെ ഏറ്റവും വലുതും ഏറ്റവും പ്രവർത്തനനിരതവുമായ അവയവങ്ങളിലൊന്നാണ് അസ്ഥിമജ്ജ.ഹീമാറ്റോപോയസിസ് എന്ന പ്രക്രിയ വഴി മജ്ജയിൽ ചുവന്ന രക്താണുക്കൾ രൂപപ്പെടുന്നു. മുതിർന്നവരിൽ മജ്ജയുടെ ഭാരം ഏകദേശം 2 ലിറ്ററോളം വരും. ഇതിന് കരളിന്റെയത്ര ഭാരമുണ്ടെന്ന് പറയാം. ആകെ ശരീരഭാരത്തിന്റെ 4% ഇത് നൽകുന്നു. 500 ബില്ല്യൺ രക്തകോശങ്ങളെയാണ് മജ്ജ പ്രതിദിനം ഉത്പാദിപ്പിക്കുന്നത്. മജ്ജകൾ ചുവന്നതെന്നും (red bone marrow) മഞ്ഞയെന്നും (yellow bone marrow) രണ്ടുവിഭാഗത്തിലുൾപ്പെടുന്നു.ശരീരത്തിന്റെ പ്രധിരോധ പ്രവർത്തനങ്ങൾക്ക് ആവശ്യമായ ലിംഫോസൈറ്റുകളെ ഉത്പാദിപ്പിക്കുന്നതും മജ്ജകളാണ്.
വർഗ്ഗം:അസ്ഥിവ്യൂഹം വർഗ്ഗം:ലസികാവ്യൂഹം
സ്നോ വൈറ്റ് ആൻഡ് ദ് സെവൻ ഡ്വാർഫ്സ് (1937 ചലച്ചിത്രം)
വാൾട്ട് ഡിസ്നി പ്രൊഡക്ഷൻസ് നിർമിച്ച ഒരു അമേരിക്കൻ ആനിമേറ്റഡ് മ്യൂസിക് ഫാൻറസി ചിത്രമാണ് സ്നോ വൈറ്റ് ആൻഡ് ദ് സെവൻ ഡ്വാർഫ്സ്. ആർ.കെ.ഒ. റേഡിയോ പിക്ചേഴ്സ് ആണ് ഇത് പുറത്തിറക്കിയത്. ഗ്രിംസ് സഹോദരന്മാരുടെ ജർമ്മൻ കാല്പനിക കഥയെ അടിസ്ഥാനമാക്കി നിർമിച്ച ആദ്യത്തെ മുഴുനീള സെൽ ആനിമേറ്റഡ് ഫീച്ചർ ഫിലിമും, ആദ്യകാല ഡിസ്നി ആനിമേറ്റഡ് ഫീച്ചർ ഫിലിമും ആണ്. സ്റ്റോറിബോർഡ് ആർട്ടിസ്റ്റുകളായ ഡൊറോത്തി ആൻ ബ്ലാങ്ക്, റിച്ചാർഡ് ക്രീഡൻ, മെറിൽ ഡി മാരിസ്, ഓട്ടോ ഇംഗ്ലണ്ട്, എർൾ ഹർഡ്, ഡിക്ക് റിക്കാർഡ്, ടെഡ് സിയേഴ്സ്, വെബ് സ്മിത്ത് എന്നിവരാണ് കഥ തയ്യാറാക്കിയത്. ഡേവിഡ് ഹാൻഡ് സൂപ്പർവൈസിംഗ് ഡയറക്ടറായിരുന്നു. വില്യം കോട്രെൽ, വിൽഫ്രഡ് ജാക്സൺ, ലാറി മോറി, പെർസ് പിയേഴ്സ്, ബെൻ ഷാർപ്‌സ്റ്റീൻ എന്നിവർ ചിത്രത്തിന്റെ ഓരോഭാഗവും സംവിധാനം ചെയ്തു
ബാഹ്യ ലിങ്കുകൾ
Streaming audio
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
സോയിൽ നെയിലിംഗ്
അസ്ഥിരമായ പ്രകൃതിദത്ത മണ്ണിന്റെ ചരിവുകളെ സംരക്ഷിക്കുന്നതിനോ അല്ലെങ്കിൽ പുതിയതോ നിലവിലുള്ളതോ ആയ മണ്ണിന്റെ ചരിവുകൾ സുരക്ഷിതമായി നിലനിർത്താനോ അനുവദിക്കുന്ന ഒരു നിർമ്മാണ പരിഹാര മാർഗ്ഗമാണ് സോയിൽ നെയിലിംഗ്.
തുടക്കം
1972 ൽ യൂ എസിലെ വെർസൈൽസിൽ ആണ് ആദ്യമായി സോയിൽ നെയിലിംഗ് സാങ്കേതികവിദ്യ ഉപയോഗിച്ചത്. ഇപ്പോൾ ലോകമെമ്പാടും ഈ സങ്കേതം ഉപയോഗപ്പെടുത്തുന്നു.
കേരളത്തിൽ
തിരുവനന്തപുരത്തെ കഴക്കൂട്ടം-മുക്കോല ബൈപ്പാസ് നിർമ്മാണത്തോടനുബന്ധിച്ചുള്ള സംരക്ഷണ ഭിത്തി നിർമിച്ചിരിക്കുന്നത് സോയിൽ നെയിലിംഗ് സാങ്കേതിക വിദ്യയിലാണ്.
അവലംബം
വർഗ്ഗം:മണ്ണ്
ത്രോംബോപോയസിസ്
രക്തകോശങ്ങളിൽ രക്തം കട്ടപിടിപ്പിക്കുന്നതിന് സഹായിക്കുന്ന കോശങ്ങളാണ് പ്ലേറ്റലറ്റുകൾ അഥവാ ത്രോംബോസൈറ്റുകൾ. ഇവയുടെ ഉത്പാദനമാണ് ത്രോംബോപോയസിസ് എന്നറിയപ്പെടുന്നത്. ചുവന്ന അസ്ഥിമജ്ജയിലാണ് പ്ലേറ്റലറ്റുകൾ ഉണ്ടാകുന്നത്. മെഗാകാരിയോസൈറ്റ് എന്ന വലിയ കോശത്തിൽ നിന്നും ആയിരക്കണക്കിന് പ്ലേറ്റലറ്റുകൾ രൂപപ്പെടുന്നു.
അവലംബം
വർഗ്ഗം:രക്തചംക്രമണവ്യവസ്ഥ
ഹൈപ്പർഫോക്കൽ ദൂരം
ലെൻസ് ഉപയോഗിച്ച് ഒരു ദൃശ്യത്തിന്റെ പ്രതിബിംബം സൃഷ്ടിക്കുമ്പോൾ ഒരു നിശ്ചിതദൂരത്തിനു ശേഷം അതിനപ്പുറമുള്ള എല്ലാ വസ്തുക്കളും അവശ്യ വ്യക്തത അഥവാ ആക്സപ്റ്റബിൾ ഫോക്കസ് കൈവരിക്കുന്നതു കാണാം. ഛായാഗ്രഹണത്തിലും പ്രകാശശാസ്ത്രത്തിലും ഈ ദൂരത്തെ ഹൈപ്പർഫോക്കൽ ദൂരം എന്നു പറയുന്നു.
ഹൈപ്പർഫോക്കൽ ദൂരത്തെ രണ്ടു തരത്തിൽ സാങ്കേതികമായി നിർവചിക്കാം.